open-index/open-wikipedia-markdown huggingface dataset:
రేడియన్

**రేడియన్** లేదా **సమత్రిజ్యాకోణం** అనేది కోణాల కొలత యొక్క ఒక ప్రమాణము. ఇది "rad" అనే చిహ్నంచే సూచించబడుతుంది. చాలా అరుదుగా c (వృత్త కొలతకు) అనే చిహ్నంతో కూడా సూచించబడుతుంది. ఈ రేడియన్ ఒకప్పుడు అంతర్జాతీయ ప్రమాణాల పద్ధతి యొక్క అనుబంధ యూనిట్ గా ఉండినది, కాని 1995 లో దీనిని SI యూనిట్ నుంచి తొలగించారు. అయినప్పటికి ప్రస్తుతం దీనిని అంతర్జాతీయ ప్రమాణాల పద్ధతి నుంచి ఉత్పన్నమయిన ప్రమాణముగానే భావిస్తారు.

ఒక "మిల్లీరేడియన్" అనగా ఒక రేడియన్ యొక్క 1/1000 భాగం

## రేడియన్‌లను ఎవరు ఉపయోగిస్తారు
ఎక్కువ మంది ప్రజలు డిగ్రీల కంటే రేడియన్లనే గణితం లేదా భౌతికశాస్త్రంలో ఉపయోగిస్తారు, ఎందుకంటే లెక్కించే కొన్ని పద్ధతులలో ముఖ్యంగా త్రికోణమితి, కలన గణితంలో డిగ్రీల కన్నా రేడియన్లను ఉపయోగించడం సులభం. టెలిస్కోప్ లేదా రైఫిల్ స్కోప్ ద్వారా చూసే వ్యక్తులు వారు చూసే దూరాలను వివరించడానికి తరచుగా మిల్లీరేడియన్లను ఉపయోగిస్తారు. ఈ కొలత ప్రమాణమును ప్రపంచ ప్రసిద్ధిగాంచిన వీడియో గేమ్‌లలో భౌతికశాస్త్ర సంబంధమైన ద్రవ్యరాశి ప్రభావము కొరకు తరచుగా ఉపయోగిస్తారు.
## మార్పిడి
1 రేడియన్ అనేది దాదాపు 57.3° లకు సమానం. ఇక్కడ ఒక సంపూర్ణ వృత్తంలో 2π రేడియన్స్ (సుమారు 6.28 రేడియన్స్) ఉంటాయి.

ఈ క్రింది ఫార్ములా డిగ్రీల నుంచి రేడియన్లలోకి మార్చుటకు

:2\pi\mbox{ rad} = 360^\circ
:1 \mbox{ rad} = \frac {360^\circ} {2 \pi} = \frac {180^\circ} {\pi} \approx 57.29577951^\circ 

లేదా:

:360^\circ=2\pi\mbox{ rad}
:1^\circ=\frac{2\pi}{360}\mbox{ rad}=\frac{\pi}{180}\mbox{ rad} \approx 0.01745329\mbox{ rad}

ఇలా కూడా చెప్పవచ్చు:

:x \mbox{ rad} = \left(\frac{180x}{\pi}\right)^\circ.

వర్గం:గణిత శాస్త్రము
వర్గం:రేఖా గణితం
జొన్నలగడ్డ లలితాదేవి

thumb|right|200px
**జొన్నలగడ్డ లలితాదేవి** ఒక తెలుగు నవలా రచయిత్రి. ఈమె నవలలు, కథలు యువ, ప్రగతి, రచన, ఆంధ్రపత్రిక, ఆంధ్రప్రభ, జ్యోతి, యువమిత్ర, చిత్ర, ఆంధ్రజ్యోతి, మహిళ, అమృతకిరణ్, చిరుజల్లు, నివేదిత, వనితాజ్యోతి, తెలుగు వెలుగు వంటి అనేక పత్రికలలో ప్రచురితమయ్యాయి. 
## విశేషాలు
ఈమె 1949, జూలై 22న జన్మించింది. బి.ఎ.వరకు చదువుకున్నది. ఈమె వందకు పైగా నవలలు, 60 కథలు, నాటికలు, 200లకు పైగా వ్యాసాలు వివిధ దిన, వార, మాసపత్రికలకు రచించింది. ఈమె నవలలు కొన్ని కన్నడ భాషలోనికి అనువదించబడ్డాయి.

## రచనలు
### నవలలు

# ఆనంద భవనం
# ఇదీ రహస్యం
# ఇన్‌స్పెక్టర్ గారి అమ్మాయి
# ఉషోదయం
# ఓ తండ్రీ కొడుకుల కథ
# ఓ రాధకథ
# కళ్యాణమందిరం
# కళ్యాణి
# కాంతంకథ
# గంగా కావేరి
# గోపుర కలశం
# చిరుగాలిలో గుడిగంటలు
# ఛాలెంజ్
# డాక్టరు గారి భార్య
# నీరజ
# పాడనా తెలుగు పాట
# పెళ్లి చేసి చూడు
# ప్రణయనాదం
# ప్రవాసి
# ప్రెసిడెంటు గారబ్బాయి
# ప్రేమ కళాశాల
# భలే బ్రహ్మచారి
# మగువ మాంగల్యం
# మనిషి మమత
# మాలతి కథ
# రాగమాలికలు
# రుద్రవీణ
# లేడీ టైపిస్టు
# లేడీ డిటెక్టివ్
# విజయగీతిక
# విష్ణుమాయ
# విశ్వవిలాసం
# వెన్నెల్లో మల్లెపందిరి
# శంఖనాదం
# శివజ్యోతి
# సంసారమాయ
# సూర్యమిత్ర
# స్వర్ణమందిరం

### కథలు
కథా నిలయంలో లభ్యమౌతున్న కథల జాబితా

# అనుకోనిది
# అభ్యాగతుడు
# అర్ధనారీశ్వరుడు
# అవశేషాలు
# ఆఫీసరమ్మ
# ఈ కాలంలో ఒక అమ్మాయి
# ఓ అమ్మాయి కథ
# ఓ ఇంటి కథ
# ఓ జంట కలిసిన తరుణం
# ఓ న్యాయసూత్రం
# కాంట్రాక్టు పెళ్లి
# కాలనేమి
# కృషివుంటే
# క్షేమ
# డాడీ ఆలోచించు
# డామిట్ కథ అడ్డం తిరిగింది
# ది గేమ్
# నవ్విపోదురుగాక నాకేటి సిగ్గు?
# నీళ్ళబాధలు
# ఫేర్ అండ్ లవ్ లీ
# ఫేర్వెల్ టు మై లవ్
# మబ్బుల్లో ఊహలు
# మేలుకోని మానవత
# లేడీబాస్
# స్వయంవరం

## మూలాలు

వర్గం:1949 జననాలు
వర్గం:తెలుగు కథా రచయితలు
వర్గం:తెలుగు నవలా రచయితలు
వర్గం:రచయిత్రులు
కిరీటి దామరాజు

**కిరీటి దామరాజు** ఒక తెలుగు నటుడు. ఉయ్యాల జంపాల సినిమాతో గుర్తింపు వెండితెరపై గుర్తింపు సాధించాడు. ఉన్నది ఒకటే జిందగీ, చల్ మోహన రంగ వంటి చిత్రాల్లో నటించాడు. ఇతను సాఫ్ట్ వేర్ ఇంజనీరుగా పనిచేస్తూ తర్వాత నటుడిగా మారాడు. బిగ్ బాస్ తెలుగు రెండవ సీజన్ లో పాల్గొన్నాడు. 21వ రోజు బయటకు వచ్చేశాడు.

## నేపథ్యం
కిరీటి 1986, జనవరి 13 న హైదరాబాదులో జన్మించాడు. వీరిది మధ్యతరగతి కుటుంబం. తల్లి గృహిణి. ఇతనికి ఒక అక్క ఉంది. పదో తరగతి దాకా సెయింట్ పాల్ హైస్కూల్లో చదివాడు. ఎస్. ఆర్. ఎం జూనియర్ కళాశాలలో ఇంటర్మీడియట్ పూర్తి చేశాడు. హైదరాబాదులోని మాటూరి వెంకట సుబ్బారావు ఇంజనీరింగ్ కళాశాలలో ఎలక్ట్రికల్ ఇంజనీరింగ్ చదివి హైదరాబాదు, బెంగళూరులో ఐటీ సంస్థల్లో ఉద్యోగం చేశాడు. ఉద్యోగం చేస్తూనే బెంగుళూరులోని కొన్ని నాటక సమాజాల కార్యక్రమాల్లో పాల్గొనేవాడు. తర్వాత కొద్ది రోజులు ఉద్యోగం చేసుకుంటూ ఖాళీ సమయాల్లో నటించేవాడు. తర్వాత ఉద్యోగానికి రాజీనామా ఇచ్చి పూర్తి స్థాయి నటుడిగా మారాడు.

## కెరీర్
కిరీటి లఘు చిత్రాలతో తన కెరీర్ ప్రారంభించాడు. *ఒంటిగంట*, *అనుకోకుండా* అతనికి మొదట్లో పేరు తెచ్చిన లఘుచిత్రాలు. అనుకోకుండా అనే లఘుచిత్రం కేన్స్ చలనచిత్రోత్సవానికి ఎంపికైంది. నటుడిగా తన మొదటి చిత్రం సెకండ్ హ్యాండ్. 2013 లో వచ్చిన ఉయ్యాల జంపాల అనే చిత్రంలో తను పోషించిన మురళి పాత్ర అతనికి మంచి పేరు తెచ్చింది. 

### సినిమాలు
* సెకండ్ హ్యాండ్
* ఉయ్యాల జంపాల (2013)
* ఎవడే సుబ్రహ్మణ్యం
* యుద్ధం శరణం
* ఉన్నది ఒకటే జిందగీ
* భం భోలేనాథ్
* మెనీ హ్యాపీ రిటర్న్స్
* మీకు మీరే మాకు మేమే
* దెబ్బకు ఠా దొంగలముఠా
* సైజ్ జీరో
* మెంటల్ మదిలో
* చల్‌ మోహన రంగా
* టాక్సీవాలా
* భమ్ బోలేనాథ్ (2015)
* రన్ (2020)
* వలయం (2020)
* 47 డేస్ (2020)
*పెళ్లిసందD (2022)
* డీజే టిల్లు (2022)
* అనుకున్నవన్నీ జరగవు కొన్ని (2023)
* బ్రేక్ అవుట్ (2023)
* శ్వాగ్ (2024)
* శశిమథనం (2024)
* వైఫ్ అఫ్ అనిర్వేశ్ (2025)
* కిల్లర్ ఆర్టిస్ట్ (2025)
* లెవెన్ (2025)

## వివాదం
కిరీటి 12 మే 2018 న హైదరాబాదులోని జూబ్లీ హిల్స్ లో మద్యం సేవించి కారు నడుపుతూ చేస్తూ పోలీసులకు పట్టుబడ్డాడు.

## మూలాలు

వర్గం:తెలుగు సినిమా నటులు
వర్గం:1986 జననాలు
వాటెల్ (సినిమా)

**వాటెల్** (Vatel) 2000వ సంవత్సరంలో విడుదలైన ఫ్రెంచ్ చారిత్రాత్మక చిత్రం. రోలాండ్ జోఫే దర్శకత్వం వహించిన ఈ చిత్రంలో గెరార్డ్ డిపార్డ్యూ, ఉమా థుర్మాన్, టిమ్ రోత్, తిమోతి స్పాల్, జూలియన్ గ్లోవర్, జూలియన్ సాండ్స్ తదితరులు నటించారు. 17 వ శతాబ్దపు ఫ్రెంచ్ చెఫ్ ఫ్రాంకోయిస్ వాటెల్ జీవితం ఆధారంగా రూపొందించిన ఈ చిత్రం, ఉత్తమ ఆర్ట్ డైరెక్షన్ విభాగంలో అకాడమీ అవార్డుకు నామినేట్ చేయబడింది. ఈ చిత్రం 2000 కేన్స్ ఫిలిం ఫెస్టివల్ లో తొలిసారిగా ప్రదర్శితమైనది.

## కథ
1671లో ఫ్రాంకో-డచ్ యుద్ధ కారణంగా ఆర్థిక సంక్షోభంలో ఉన్న లూయిస్ గ్రాండ్ కొండే రాజ్యంలోని చెటెవ్ డి చన్టిలీలో జరుగుతున్న మూడు రోజుల ఉత్సవాలకు కింగ్ లూయిస్ XIV అతిథిగా విచ్చేస్తాడు. కింగ్ లూయిస్ XIVను ఆకట్టుకోవడానికి తక్కువ వ్యయంలో కార్యక్రమాలను నిర్వహించే బాధ్యతను ఫ్రాంకోయిస్ వాటెల్ అనే వ్యక్తికి అప్పగిస్తారు. వాటెల్ నిరుపేద కుటుంబంలో జన్మించిన అత్యంత ప్రతిభ కలిగిన మనిషి. ఇతరుల ఎత్తుగడల కారణంగా తనకు కేటాయించిన పనులు సరిగా జరుగక వాటెల్ తరచూ అగౌరవపాలౌతూ, తన గౌరవాన్ని నిలబెట్టుకోవటానికి ప్రయత్నిస్తుంటాడు.

కింగ్ లూయిస్ XIV పర్యటన యొక్క చివరి రోజున, వాటెల్ తన అధికారుల చేతిలోని తోలుబొమ్మ కన్నా తానేమి ఎక్కువ కాదని తెలుసుకుంటాడు. ఇద్దరు రాజులకు జరిగిన కార్డుల ఆటలో కింగ్ లూయిస్ XIV గెలుపొందడంతో వాటెల్,  కింగ్ సేవకుడిగా వెలుతాడు. అక్కడ వాటెల్ తన కత్తితో ఆత్మహత్య చేసుకుంటాడు. వాటెల్ మరణవార్త విన్న వాటెల్ ప్రియురాలు అన్నే మాంటౌసియర్ చాలా బాధపడుతుంది. వాటెల్ ఆత్మహత్య కేసును కోర్టు కొట్టివేయడంతో, ఆమె నిశ్శబ్దంగా కోర్టునుంచి వెళ్లిపోతుంది.

## నటవర్గం
* గెరార్డ్ డిపార్డ్యూ
* ఉమా థుర్మాన్
* టిమ్ రోత్
* తిమోతి స్పాల్
* జూలియన్ గ్లోవర్ 
* జూలియన్ సాండ్స్

## సాంకేతికవర్గం
* దర్శకత్వం: రోలాండ్ జోఫ్ఫ్
* నిర్మాత: రోలాండ్ జోఫ్ఫ్, అలైన్ గోల్డ్మన్
* రచన: జీన్ లాబ్రూన్, టామ్ స్టాపార్డ్
* సంగీతం: ఎనియోయో మొర్రికన్
* ఛాయాగ్రహణం: రాబర్ట్ ఫ్రాయిస్సే
* కూర్పు: నోయెల్లీ బోయిసన్
* నిర్మాణ సంస్థ: లెజెండే ఎంటర్ప్రైజెస్, గౌమౌంట్, కెనాల్ +, నోమాడ్ ఫిల్మ్స్, టి.ఎఫ్.1 ఫిల్మ్స్ ప్రొడక్షన్, తిమోతి బుర్రిల్ ప్రొడక్షన్స్
* పంపిణీదారు: గౌమౌంట్

## మూలాలు

## ఇతర లంకెలు
* 
* రొట్టెన్ టమాటోస్ లో వాటెల్
* బాక్సాఫీస్ మోజోలో వాటెల్
* ఆల్ మూవీలో వాటెల్

వర్గం:ఫ్రెంచ్-భాష చిత్రాలు
వర్గం:ఫ్రెంచ్ భాష
వర్గం:2000 సినిమాలు
వర్గం:ఫ్రెంచి సినిమాలు
కోణం

**కోణం** అనగా రెండు రేఖలు ఒకదానితో మరొకటి కలిసిన మధ్య స్థలం. రెండు రేఖలు ఒక బిందువు వద్ద కలసినప్పుడు కోణం ఏర్పడుతుంది. ఈ రెండు రేఖలను కోణం యొక్క భూజాలు అంటారు. కోణమును ఆంగ్లంలో ఏంగిల్ (Angle) అంటారు. యూక్లిడియన్ జ్యామితిలో, **కోణం** అనేది రెండు కిరణాల ద్వారా ఏర్పడిన బొమ్మ, దీనిని కోణం యొక్క *[[అంచు (జ్యామితి)|భుజాలు]]* అని పిలుస్తారు, ఇది ఒక సాధారణ ముగింపు బిందువును పంచుకుంటుంది, దీనిని కోణం యొక్క *[[శీర్షం (జ్యామితి)|శీర్షం]]* అని పిలుస్తారు.

కోణం యొక్క పరిమాణాన్ని కొలుచుటకు మనం డిగ్రీలను ఉపయోగిస్తాం. డిగ్రీ అనేది ఒక ప్రమాణిక ప్రమాణం. డిగ్రీలను '°' చిహ్నం చే సూచిస్తారు. ఒక డిగ్రీని 60 నిమిషాలుగా (1° = 60') విభజించవచ్చు, ఒక నిమిషాన్ని 60 సెకండ్లగా కూడా విభజించుకోవచ్చు. గణితంలో కోణాలను సాధారణంగా రేడియన్లలో కొలుస్తారు.

## కోణాల యొక్క రకాలు
లఘుకోణం అనేది 90° ల కన్నా తక్కువ ఉంటుంది. లంబకోణం లేదా సమకోణం అనేది 90° లకు సమానంగా ఉంటుంది. గురుకోణం అనేది 90° ల కన్నా ఎక్కువగా, 180° ల కన్నా తక్కువగా ఉండే ఒక కోణం. ఋజుకోణం లేదా సరళకోణం (ఋజురేఖ లేదా సరళరేఖ) అనేది 180° లకు సమానంగా ఉండే ఒక కోణం. పరావర్తనకోణం లేదా బృహత్కోణం 
అనేది 180° ల కన్నా ఎక్కువగా, 360° ల కన్నా తక్కువగా ఉండే ఒక కోణం.

## వివిధ రకాల కోణాల యొక్క చిత్రమాలిక

## ఇవి కూడా చూడండి
* డిగ్రీ (కోణం)
* రేడియన్
* శీర్షం (జ్యామితి)

## మూలాలు

వర్గం:కోణం
చుండూరి మృణాళిని

thumb|చుండూరి మృణాళిని
**చుండూరి మృణాళిని** తెలుగు రచయిత్రి, విద్యావేత్త, వక్త, కాలమిస్ట్‌. 
## బాల్యము, విద్య
ఈమె తూర్పు గోదావరి జిల్లా, కాకినాడలో 1956, జూన్ 17వ తేదీన జన్మించింది. ఈమె విద్యాభ్యాసం కావలి, తిరుపతి, విశాఖపట్నంలలో సాగింది. ఈమె హైదరాబాదులోని ఉస్మానియా విశ్వవిద్యాలయం నుండి 1979లో తెలుగులో ఎం.ఎ., 1981లో ఎం.ఫిల్., 1986లో పి.హెచ్.డి., 1995లో ఇంగ్లీషులో ఎం.ఎ. పట్టాలను సాధించింది. 

## రచనా ప్రస్థానం
డిగ్రీ చదివే రోజుల్లో కాలేజ్ మ్యాగజైన్ లో కథ రాయడంతో రచనా వ్యాసంగం మొదలైంది. ఆ తర్వాత రేడియో కోసం ‘కిటికీ’ అనే పేరుతో గల్పిక రేడియా లో సిరీస్ గా వచ్చింది. తెలుగు భాష మీద ఎక్కువగా రాసింది. ‘నిర్ణయం’ అనే మొదటి కదా 1979లో ‘‘‘వనిత’ లో ప్రచురింపబడింది. 1985 నుంచి ‘ఉదయం’ దినపత్రికలో ఉద్యోగ జీవితం మొదలైంది. అప్పుడెక్కువగా అనువాద కథలు 10 కథలకు పైగానే రాసారు. గ్రీకు భారతీయ పురాణాల్లో స్త్రీల గురించి ‘నిశ్శబ్ద విప్లవాలు’, ‘ప్రతిధ్వని’ అనే వ్యాససంకలనం, ‘ఇతిహాసం’ మొదలయినవి రాసారు.

ఈమె పొట్టిశ్రీరాములు తెలుగు విశ్వవిద్యాలయంలోని తులనాత్మక పరిశీలన విభాగంలో లెక్చరర్‌గా పనిచేసింది. తరువాత 1982-83లో సుభాషిణి అనే మాసపత్రికకు సంపాదకురాలిగా వ్యవహరించింది. దర్పణం అనే వీడియో మ్యాగజైన్ నడిపింది. 1984-91 మధ్యకాలంలో ఉదయం దినపత్రికకు ఛీఫ్ సబ్ ఎడిటర్‌గా పనిచేసింది. వరల్డ్ స్పేస్ రేడియోలో ప్రోగ్రాం డైరెక్టర్‌గా పనిచేసింది. తరువాత మళ్లీ పొట్టిశ్రీరాములు తెలుగు విశ్వవిద్యాలయంలో చేరి, తులనాత్మక అధ్యయన శాఖలో ప్రొఫెసర్‌గా 2024లో పదవీ విరమణ చేశారు. ఈమె యు.ఎస్., చైనా, మారిషస్, మలేషియా, నార్వే తదితర దేశాలలో పర్యటించి పలు సాహితీగోష్టులలో పాల్గొని సిద్ధాంత పత్రాలను సమర్పించింది. ఆల్ ఇండియా రేడియో, దూరదర్శన్, ఇతర తెలుగు ఛానళ్లలో 2000కు పైగా కార్యక్రమాలను నిర్వహించింది. యద్దనపూడి సులోచనారాణి, వాసిరెడ్డి సీతాదేవి, అబ్బూరి ఛాయాదేవి, తురగా జానకీరాణి పేర్లతో అందించే పురస్కారాలను అందుకుంది. రామినేని ఫౌండేషన్ వారి విశేష పురస్కారాన్ని స్వీకరించింది.  ప్రముఖ కవి పండితుడు రాళ్ళపల్లి అనంతకృష్ణ శర్మ ఈమెకు మాతామహుడు. ప్రముఖ రచయిత, పౌరహక్కుల ఉద్యమకారుడు కె.బాలగోపాల్ ఈమె సహోదరుడు.

## రచనలు
* ప్రేమిస్తే పెళ్ళవుతుందా? (నవల)
* నెరేటివ్ టెక్నిక్ ఇన్ తెలుగు నావెల్ (ఆంగ్లంలో విమర్శాగ్రంథం)
* తెలుగు ప్రముఖులు చమత్కార భాషణలు
* ఇతిహాసం
* కోమలి గాంధారం
* మాల్గుడి కథలు (అనువాదం)
* గుల్జార్ కథలు (అనువాదం)
* ప్రతిధ్వని
* నిశ్శబ్ద విప్లవాలు
* సకల
* తాంబూలం
*రఫీ (ఒక ప్రేమపత్రం)

## పురస్కారాలు
*తెలుగు విశ్వవిద్యాలయం సాహితీ పురస్కారం 2013, 13 జూలై 2016 (మాల్గుడి కథలు పుస్తకానికి)
*రామినేని ఫౌండేషన్ వారి విశేష పురస్కారం
*వాసిరెడ్డి సీతాదేవి అవార్డ్
*తురగా జానకీరాణి అవార్డ్
*యద్దనపూడి సులోచనారాణి అవార్డ్
*బెస్ట్ ట్రాన్స్‌లేటర్ అవార్డ్ (మాల్గుడి డేస్)

## మూలాలు

వర్గం:తెలుగు రచయిత్రులు
వర్గం:1956 జననాలు
వర్గం:తూర్పు గోదావరి జిల్లా రచయిత్రులు
వర్గం:తూర్పు గోదావరి జిల్లా మహిళా పాత్రికేయులు
వర్గం:తూర్పు గోదావరి జిల్లా మహిళా ఉపాధ్యాయులు
వర్గం:తెలుగు ఆచార్యులు
ది లైఫ్ ఇన్ రోజ్ (సినిమా)

**ది లైఫ్ ఇన్ రోజ్** 2007వ సంవత్సరంలో విడుదలైన ఫ్రెంచ్ చిత్రం. ఒలివర్ దహన్ దర్శకత్వంలో ఫ్రెంచ్ గాయకుడు ఎదిత్ పియాఫ్ జీవితంపై 2007లో వచ్చిన ఈ చిత్రంలో మారియన్ కటిల్లార్డ్, గెరార్డ్ డిపార్డీయు, సిల్వీ టెస్సిడ్ నటించారు. ఈ చిత్రం 2008లో ఉత్తమ నటి, ఉత్తమ మేకప్ విభాగాల్లో ఆస్కార్ అవార్డులను... ఉత్తమ నటి విభాగంలో గోల్డెన్ గ్లోబ్ అవార్డులతోపాటూ వివిధ ఫెస్టివల్స్ లో 43 ఇతర అవార్డులను అందుకోవడమేకాకుండా 61సార్లు నామినేట్ అయింది.

## కథ
ఈ చిత్రంలో ఎదిత్ పియాఫ్ (1915-1963) యొక్క జీవితాన్ని చూపించబడింది. ఆమె తల్లి వీధి గాయకురాలుగా, తండ్రి సర్కస్ నటుడుగా, నానమ్మ టీచర్గా పనిచేస్తుంటారు. ఎదిత్ పియాఫ్ కు 20 ఏళ్ల వయస్సు వచ్చాక, ఒక క్లబ్ యజమాని ఆమెను సంగీత కచేరీలను తీసుకువెళతాడు. ఆ రంగంలో తాను గొప్ప పేరు సంపాదిస్తుంది. తన వైవాహిక జీవితంలో ఎలాంటి సంఘటలు చోటుచేసుకున్నాయనేది చిత్ర కథ.

## నటవర్గం

* మారియన్ కటిల్లార్డ్
* గెరార్డ్ డిపార్డీయు
* సిల్వీ టెస్సిడ్
* జీన్ పిర్రే మార్టిన్స్
* ఎమ్మాన్యులె సియింగర్
* పాస్కల్ గ్రెగోరి
* కేథరీన్ అల్కేగ్రెట్
* జీన్-పాల్ రూవ్
* క్లాటిల్డ్ కోరాయు
* మేరీ-అర్మెల్లె డీగ్యూ
* మార్క్ బార్బే
* కారోలిన్ రేనాడ్
* డెనిస్ మెనోచెట్
* పావ్నియా నమెకోవా
* హ్యారీ హడెన్-పాటన్
* కారోలిన్ సియోల్ (ఎన్)
* పౌలిన్ బులెట్

## సాంకేతికవర్గం
* దర్శకత్వం: ఒలివర్ దహన్
* నిర్మాత: అలైన్ గోల్డ్మన్
* రచన: ఇసబెల్లె సోబెల్మాన్, ఆలివర్ దహన్
* సంగీతం: క్రిస్టోఫర్ గన్నింగ్
* ఛాయాగ్రహణం: టెట్సుయో నాగట
* కూర్పు: రిచర్డ్ మారిజ్
* నిర్మాణ సంస్థ: లెజెండ్ ఫిల్మ్స్
* పంపిణీదారు: పిక్చర్ హౌజ్ (యునైటెడ్ స్టేట్స్)

## మూలాలు

## ఇతర లంకెలు
* 
* ది లైఫ్ ఇన్ రోజ్ అధికారిక జాలగూడు
* బాక్సాఫీస్ మోజోలో ది లైఫ్ ఇన్ రోజ్
* రొట్టెన్ టమాటోస్ లో ది లైఫ్ ఇన్ రోజ్
* ఆల్ మూవీలో ది లైఫ్ ఇన్ రోజ్

వర్గం:ఫ్రెంచ్-భాష చిత్రాలు
వర్గం:ఫ్రెంచి సినిమాలు
వర్గం:ఫ్రెంచ్ భాష
ఇండిగో

* నీలిమందు - అద్దకపు రంగు
* ఇండిగో ఎయిర్ లైన్స్ - భారతీయ విమానయాన సంస్థ
కాంకరియా సరస్సు

**కాంకరియా సరస్సు ** (ఆంగ్లం: '''Kankaria Lake''') గుజరాత్ లోని అహ్మదాబాదులో గల ఒక సరస్సు. దీని పూర్వపు పేరు హౌజ్-ఏ-కుతుబ్. పట్టణం లోని ఆగ్నేయదిశలో ఉన్న మణినగర్ ప్రాంతంలో ఇది ఉన్నది. ఇది 1451 లో సుల్తాన్ కుతుబ్ ఉద్దీన్ కట్టించాడని ఒక వాదన, చాళుక్య కాలంలో నిర్మించబడినదని మరొక వాదన కలదు. 2008 లో ఈ సరస్సును పునరుద్ధరించారు. ఈ సరస్సు వృత్తాకారంలో ఉన్నది. సందర్శకులను ఆకర్షించేందుకు సరస్సు యొక్క చుట్టు ప్రక్కల జూ, రైలు బండి, కిడ్స్ సిటీ, బెలూన్ రైడ్, వాటర్ రైడ్, వాటర్ పార్క్, భోజన/ఫలహార విక్రయశాలలు వంటివి కలవు.

## వ్యుత్పత్తి
సరస్సును తవ్వకంలో పలు కంకర రాళ్ళు బయల్పడటంతో దీనికి ఈ పేరు వచ్చినదని నానుడి. సుల్తాన్ కుతుబుద్దీన్ సరస్సును నిర్మించుటకు సరియైన ప్రదేశం సూచించమని షాహ్ ఆలం అనే మునిని కోరగా అతను విసిరి వేసిన కంకర రాళ్ళ మధ్యలోనే సరస్సును తవ్వారని, అందుకే, దీనికి ఆ పేరు వచ్చినదని మరొక వాదన కలదు. ఇంకో వాదన ప్రకారం తవ్వకాలు జరిపే సమయంలో హజరతి షాహ్ ఆలం పాదానికి కంకర రాళ్ళ వలన గాయం అయినదని, అందుకే ఈ పేరు వచ్చినది అని ప్రతీతి.

### కమలా నెహ్రూ జంతు ప్రదర్శన శాల
సరస్సుకు ఒక ప్రక్కన ఉన్న జంతు ప్రదర్శనశాల లో ఏనుగు, నెమళ్ళు, మొసళ్ళు, పులులు, సింహాలు కలవు.

ఫైలు:White Tiger at Kankaria Lake.tif| జంతు ప్రదర్శన శాలలో ఉన్న తెల్లపులి


## మూలాలు

వర్గం:సరస్సులు
పింగళి వెంకట రమణ రావు

250px|right|
పింగళి వెంకట రమణా రావు తూర్పుగోదావరిజిల్లా కి చెందిన ప్రసిద్ధ కదా రచయిత  ఎలక్ట్రాన్ పేరుతో సుపరిచితులు ఇతని పూర్తి  పేరు పింగళి వెంకట రమణరావు.  1937 డిసెంబరు 15వ తేదీన పెద్దాపురంలో డాక్టర్‌ పింగళి లక్షీనారాయణప్ప, సుబ్బలక్షి దంపతులకు జన్మించారు. ప్రాథమిక, ఉన్నత విద్యాబ్యాసాలు పెద్దాపురంలోనే సాగాయి కళాశాల జీవితం రాజమండ్రిలో సాగింది ఉద్యోగం నిమిత్తం కలకత్తా, జమ్మూ కాశ్మీరు, అహ్మదాబాద్, ముంబయ్ వంటి ఇతర రాష్ట్రాలకు వలస వెళ్లారు . 

## రచనలు
ఇతని కథలు అనామిక, ఆంధ్రప్రదేశ్, ఆంధ్రజ్యోతి, ఆంధ్రప్రభ, ఆంధ్రభూమి, కథాకేళి, చిత్ర, జ్యోతి, తెలుగు వెలుగు, నవ్య, పత్రిక, పుస్తకం, ప్రియదత్త, యువ, రచన, విపుల, శ్రీలక్ష్మి, స్వాతి మొదలైన వివిధ దిన, వార, మాసపత్రికలలో ప్రచురింపబడ్డాయి. 
### పుస్తకాలు
* జనారణ్యం (జనాభా సమస్యమీద సాధికారిక కథావ్యాసావళి) -2002
* నేలమీది నక్షత్రాలు (కథా సంపుటి) - 1998
* ముళ్ల కుర్చీలు (కథా సంపుటి) - 2007
* విలువల వెల ఎంత? (కథా సంపుటి) - 2006

### కథలు
అంతా దైవేచ్ఛ, అఘాత హృదయుడు, అడ్డురాళ్లు ,అత్యవసర సమావేశం, అమ్మకాని అమ్మ, అర్హత, ఆ రోజు, ఆంత్ర బంధం, ఆర్జకుడి ఆరోగ్యం, ఆవూ సింహమూ, ఇంటికి దీపం, ఇంటికి వెలుగులు, ఈ సూర్యుడు పనికిరాడు, ఊరు కాటేసింది, ఊరుమ్మడి తల్లి, ఏదీ ఊరికే రాదు, ఏరు దాటి , ఒక మొగ్గరాలింది, ఓ గృహిణి కథ, కల, కాష్యకారం, కుర్చీ, కెబిసిద్వితీయ్, కొనుక్కున్న దరిద్రాలు, కౌంక్షిభర్యం, కౌమార జ్వాల, క్రీనీడ క్రీడలు, క్షంతరోషం, క్షౌద్ర మేహం, ఖండిత కనిష్ఠిక, గాలిలో కలం, గుట్టువిప్పిన గడియారం, గొలుసు కంచెలు, గ్రామదేవత, చంద్రలోక యాత్ర, చార్మినార్, చిటికెడు మట్ట, చెంచాలు, చెక్క బొమ్మలు, చెరువు నిండింది, చేతికిచిక్కని నీడలు, చేబదులు     పుస్తకం, జన సాగరం, జిరాక్స్ కాపీలు, తల్లి మనసు, తెరచాటు మనుషులు, తెలుపు నలుపులు, త్రికన్య, దా ఋణం, ది మెర్సీ కిల్లింగ్, దెత్తిపుంత, నడుస్తున్న చరిత్ర, నమ్మకాలు, నీళ్లు-నీళ్లు, నేటి మనసులు, నేను, నేను నీకు మనచ్చానా, నేనెవర్నో తెలిసింది, నేలమీది నక్షత్రాలు, నోరులేని దేవుళ్లు, పరీక్ష, పల్లెనిద్ర, పిల్లలు కొల్లలు, ప్రమాదం, ప్రేమ లేఖ ప్రహసనం, బ్రేక్ కే బాద్, భయం, మంచిచెంచాలు, మంచుశిఖరం, మనసు మర్కటం, మనిషి పగ, మబ్బుచాటు జీవితం, మసక వెన్నెల, ముఖపరీక్ష, ముఖ్యమంత్రి ప్రశ్న, ముళ్లకుర్చీలు, ముష్టిపిల్ల, మూడుముళ్లు, మెలిక  , మెలికస్వామి, మేనమామ, మొక్కు, మోక్షం, యుగధర్మం, రక్తదానం, రైళ్లు-రైళ్లు, లగ్నబలం, లాంఛనాలు, వంశవృక్షం, వయసు చూసి, వరసిద్దులు, వర్షంకురిసినరోజు   , వల, వసుదేవుడు చెరసాల, వాన చినుకులు, విద్యాఘాతము, వృత్తి దాంపత్యాలు, వ్యతిక్రమం, సంచార దీపాలు, సర్వం రవళి, సృష్టి పుస్తకం, స్తువాస్తువా, స్వదేశాగమనం, హస్తాక్షరం

## మూలాలు

## బయటి లంకెలు

వర్గం:1937 జననాలు
వర్గం:తెలుగు రచయితలు
మనోన్ అఫ్ ది స్ప్రింగ్ (సినిమా)

**మనోన్ అఫ్ ది స్ప్రింగ్** 1986వ సంవత్సరంలో విడుదలైన ఫ్రెంచ్ చిత్రం. క్లాడ్ బెర్రీ దర్శకత్వం వహించిన ఈ చిత్రంలో వైవ్స్ మోంటాండ్, ఇమ్మాన్యూల్ బెరర్ట్, డేనియల్ ఆతుయిల్ తదితరులు నటించారు. 1966 వ సంవత్సరంలో మార్సెల్ పాగ్నోల్ వ్రాసిన నవల 'మానన్ డెస్ సోర్సెస్' ఆధారంగా, జీన్ డి ఫ్లోరెటేట్  సీక్వెల్ గా తెరకెక్కిన ఈ చిత్రం 1989లో ఉత్తమ ఫ్రెంచ్ చిత్రంగా అవార్డును అందుకుంది.

## కథ
ఇడియెల్లి ప్రోవెన్సల్ గ్రామీణ ప్రాంతంలో నివసిస్తున్న అందమైన యువ గొర్రెలకారైన మానోన్ (బీర్ట్), తన తండ్రి మరణానికి కారణమైన వారిపై పగ తీర్చుకునే లక్ష్యంతో చిత్రం సాగుతుంది.

## నటవర్గం
* ఇమ్మాన్యూల్ బెరర్ట్
* వైవ్స్ మోంటాండ్
* డానియల్ ఆతుయిల్
* హిప్పోలీట్ గిరార్డాట్
* మార్గరీట్ లోజానో
* వైవోన్నే గామీ
* గాబ్రియేల్ బాక్వియర్
* ఈవ్ బ్రేన్నెర్

## సాంకేతికవర్గం
* దర్శకత్వం: క్లాడ్ బెర్రీ
* నిర్మాత: పియర్ గ్రున్స్టెయిన్, అలైన్ పోయిరే
* రచన: క్లాడ్ బెర్రీ, గెరార్డ్ బ్రాచ్
* సంగీతం: జీన్-క్లాడ్ పెటిట్
* ఛాయాగ్రహణం: బ్రూనో నోయ్టెన్
* కూర్పు: ర్వె డి లూజ్, జెనెవివ్ లౌవ్యు
* పంపిణీదారు: పాథే డిస్ట్రిబూషన్ (యునైటెడ్ అరబ్ ఎమిరేట్స్), ఓరియన్ క్లాస్సిక్స్ (యునైటెడ్ స్టేట్స్)

## మూలాలు

## ఇతర లంకెలు
 
* 
* బాక్సాఫీస్ మోజోలో ది మనోన్ అఫ్ ది స్ప్రింగ్
* రొట్టెన్ టమాటోస్ లో మనోన్ అఫ్ ది స్ప్రింగ్
* ఆల్ మూవీలో మనోన్ అఫ్ ది స్ప్రింగ్
* మనోన్ అఫ్ ది స్ప్రింగ్ సినిమా ట్రైలర్ (1986)

వర్గం:ఫ్రెంచి సినిమాలు
వర్గం:ఫ్రెంచ్ భాష
వర్గం:ఫ్రెంచ్-భాష చిత్రాలు
వర్గం:1986 సినిమాలు
హెర్ట్జ్

**హెర్ట్జ్** (**hertz** చిహ్నం: **Hz**) అనేది సమయం నుండి ఉత్పన్నమయిన ఒక ప్రమాణం, ఇది అంతర్జాతీయ ప్రమాణాల పద్ధతిలో పౌనఃపున్యమును కొలుస్తుంది. పౌనఃపున్యము అనగా ప్రమాణకాలంలో చేయు డోలనాలు లేదా కంపనాల సంఖ్య. 1 హెర్ట్జ్ యొక్క పౌనఃపున్యం అర్థం ఒక సెకనుకు ఒకసారి ఏర్పడిన కంపనం. మధ్య C (పియానో యొక్క మధ్యలో C) నోట్ 262 Hz అనగా, దీనర్థం ఇక్కడ ప్రతి సెకనుకు 262 సార్లు కంపిస్తుంది, పియానో కీ బోర్డులో మిడిల్ C నోట్ ను ప్లే చేసినప్పుడు వెలువడిన శ్రవణాన్ని మనం మిడిల్ C నోట్‌గా ఆలకిస్తాము.

మానవులు 20 Hz నుండి 20,000 Hz మధ్య ధ్వనులను వినగలుగుతారు. గుడ్లగూబ 200 Hz నుండి 12,000 Hz మధ్య ధ్వనులను వినగలుగుతుంది. ప్రాధమిక యూనిట్ 1/సెకను. ఈ హెర్ట్జ్ యూనిట్ పేరు హెన్‌రిచ్ రుడాఫ్ హెర్జ్ శాస్త్రవేత్త పేరు మీద ఏర్పడింది.

## బహుళ యూనిట్లు

1000 హెర్ట్జ్ అనగా 1 కిలోహెర్జ్. 1000 కిలోహెర్జ్ అనగా 1 మెగాహెర్జ్, 1000 మెగాహెర్జ్ అనగా 1 గిగాహెర్ట్జ్: (ఈ క్రింది పట్టిక చూడండి)

## ఉదాహరణలు
* భూమి భ్రమణం (24 గంటలకు ఒకసారి) యొక్క పౌనఃపున్యం 12 మైక్రోహెర్ట్జ్ (1Hz కంటే చాలా తక్కువ)
* ఈ హెర్ట్జ్ ను కొన్నిసార్లు కంప్యూటింగ్, ఎలక్ట్రానిక్స్‌లలో ప్రాసెసర్ యొక్క శక్తిని కొలవడానికి ఉపయోగిస్తారు.
* యునైటెద్ స్టేట్స్ ఆఫ్ అమెరికా లోని అమెచ్యూర్ రేడియో 1.8 నుంచి 1300 MHz మధ్య వివిధ పౌనఃపున్యాలను కలిగిస్తుంది.
* ఎయిర్ ట్రాఫిక్ కంట్రోల్ 3, 25 MHz మధ్య పౌనఃపున్యాలను అలాగే 108, 136 MHz మధ్య పౌనఃపున్యాలను ఉపయోగిస్తుంది.

వర్గం:ధ్వని
ది సీక్రెట్ ఆఫ్ ది గ్రెయిన్ (సినిమా)

**ది సీక్రెట్ ఆఫ్ ది గ్రెయిన్** 2007లో విడుదలైన ఫ్రాంకో-ట్యునీషియన్ (ఫ్రెంచ్) చిత్రం. అబ్దేల్లతిఫ్ కెచీచే దర్శకత్వం వహించిన ఈ చిత్రంలో హబీబ్ బుఫారెస్ వలసదారుని పాత్రలో నటించాడు. 2008 సీజర్ అవార్డుల్లో ఉత్తమ ఫ్రెంచ్ సినిమా, ఉత్తమ దర్శకుడు, బెస్ట్ ఒరిజినల్ స్క్రీన్ ప్లే, మోస్ట్ ప్రోమిసింగ్ యాక్ట్రస్ విభాగాల్లో బహుమతులను అందుకుంది.

## కథ
విడాకులు తీసుకొని కుటుంబ సభ్యులకు దూరంగా ఉంటున్న 60 ఏళ్ళ హబీబ్, తన ఒంటరి జీవితంనుండి ఉపశమంనం పొందడంకోసం సొంతంగా రెస్టారెంట్ ఏర్పాటుచేయాలనుకుంటాడు. పరిస్థితులు తనకు అనుకూలంగా లేవని గ్రహించిన హబీబ్, కుటుంబ సభ్యులను కలిసి వారి మద్దతుతో తన కలను నిజంచేసుకోవాలనుకుంటాడు.

## నటవర్గం
* హబీబ్ బౌల్స్
* హాఫ్సియా హెర్జీ
* ఫరీదా బెంకేతేచ్
* అబ్దుల్హీద్ అక్టౌచ్
* బౌరాయుయ మర్జౌక్
* సబ్రినా ఊజాని
* ఆలివర్ లాస్ట్యు

## సాంకేతికవర్గం
* దర్శకత్వం: అబ్దేల్లతిఫ్ కెచీచే
* నిర్మాత: క్లాడ్ బెర్రి
* రచన: అబ్దేల్లతిఫ్ కెచీచే, ఘాలియా లక్రోయిక్స్
* ఛాయాగ్రహణం: లుబామిర్ బాకేష్
* కూర్పు: కామిల్లె టౌబ్కిస్, ఘాలియా లక్రోయిక్స్
* పంపిణీదారు: పాథే డిస్ట్రిబ్యూటర్

## మూలాలు

## ఇతర లంకెలు
* ది సీక్రెట్ ఆఫ్ ది గ్రెయిన్ అధికారిక జాలగూడు
* 
* బాక్సాఫీస్ మోజోలో ది సీక్రెట్ ఆఫ్ ది గ్రెయిన్
* రొట్టెన్ టమాటోస్ లో ది సీక్రెట్ ఆఫ్ ది గ్రెయిన్
* ఆల్ మూవీలో ది సీక్రెట్ ఆఫ్ ది గ్రెయిన్

వర్గం:ఫ్రెంచి సినిమాలు
వర్గం:ఫ్రెంచ్ భాష
వర్గం:ఫ్రెంచ్-భాష చిత్రాలు
పి.కున్హి కృష్ణన్

**పి.కున్హికృష్ణన్ ** ఒక ఇస్రో శాస్త్రవేత్త,ఎలక్ట్రానిక్సు, కమ్యూనికేసన్ లోఇంజనీరింగు చేశాడు. పి.కున్హి కృష్ణన్ జులై 2015 నుండి జులై 31 2018 వరకు ఆంధ్రప్రదేశ్ రాష్ట్రంలోని ,నెల్లూరు జిల్లాలో వున్న శ్రీహరికోట సతీష్ ధవన్ అంతరిక్ష కేంద్రం(క్లుప్తంగా షార్)కు డైరెక్టరుగా పనిచేశాడు.షార్ లో ఈయన అధికారిగా వున్న ఈ కాలంలో పలు ఉపగ్రహాలను విజయవంతంగా పూర్తి చేసాడు.
## పి.కున్హికృష్ణన్ విద్యార్హతలు
పి.కున్హి కృష్ణన్ కేరళ రాష్ట్రానికి చెందినవాడు.త్రివేండ్రం లోని కాలేజీ ఆఫ్ ఇంజనీరింగులో ఎలక్ట్రానిక్సు, కమ్యూనికేసన్ లో బి.టెక్ చదివాడు.

## ఇస్రోలో పి.కున్హికృష్ణన్  పయనం
1986 లోఇస్రోలో చేరాడు.ఇస్రో లోని వీఎస్ఎస్సిలోని సిస్టమ్స్ రెలియబిలిటీ ఏంటీటీలో పనిచేశాడు. ఫిబ్రవరి 2009లో పిఎస్ ఎల్వీ ప్రోజెక్ట్ అసోసియేట్ ప్రోజెక్ట్ డైరెక్టరు అయ్యాడు.జులై 2010 లో డైరెక్టరు ఆఫ్ పిఎస్ ఎల్వీ ప్రొజెక్ట్ గా ఎన్నిక కాబడ్డాడు.మిసన్  డైరెక్టరు గా  13 పిఎస్‌ఎల్‌వి ప్రయోగాలన్నువిజయవంతంగా నిర్వహించాడు.వాటిలో పిఎస్ఎల్వి- సీ 19 ద్వారా ప్రయోగించిన రీశాట్-1 ఉపగ్రహం.సూర్యానువర్తన కక్ష్యలో ప్రవేశ పెట్టిన బరువైన భారతీయ ఉపగ్రహం ఇది.ఆ తరువాత పిఎస్ఎల్వి- సీ 21, సీ23 ద్వారా ఫ్రెంచి భూపరిశీలన ఉపగ్రహాలను(Earth Observation Satellites)ను కూడా అతని ఆద్వర్యంలో విజయవంతంగా ప్రయోగింపబడినవి.ఫిబ్రవరి 2015లో వి ఎసెస్సీ   (VSSC)లో MVIT విభాగానికి ఉప డైరెక్టరుగా పదోన్నతి పొందాడు.

2015 లో షార్ డైరెక్టరు అయ్యక 38 నెలలపాటు ఉపగ్రహాల ప్రయోగాలు వేగవంతంకావించాడు.పి.కున్హికృష్ణన్ తన పదవి కాలళో 21 రాకెట్/ఉపగ్రహ వహాకనౌక లను విజయవంతంగా ప్రయోగించాడు.
పి.కున్హికృష్ణన్ ఆద్వర్యం లో 14 పిఎస్‌ఎల్‌వి రాకెట్లు,4 జీఎస్‌ఎల్‌వి రాకెట్లు,ఒక జీఎస్‌ఎల్‌వి మార్క్ 3 రాకెట్ ప్రయోగాలు జరిగాయి.వీటితో పాటు ఒక రీయుజబుల్ లాంచ్ వెహికిల్ ప్రయోగంకూడా జరిపాడు.
పి.కున్హికృష్ణన్  షార్ డైరెక్టరుగా అవ్వకముందు,షార్ లో రాకెట్ ను అనుసంధానం కు 52 రోజులు పట్తెవి.అంచెలంచెలుగా ఆసమయాన్ని తగ్గిస్తూ వచ్చి,కేవలం 22 రోజుల్లోనే అనుసంధానం కావించేలా చేశాడు.

## అవార్డులు
2010లో ఇస్రో వ్యక్తిగత ప్రతిభ అవార్డు పొందాడు,2011లో అస్టోనాటికల్ సొసైటీ ఆఫ్ ఇండీయా అవార్డు పొందాడు.
## బయటి వీడియోల లింకులు
*పి.కున్హికృష్ణన్
*పి.కున్హికృష్ణన్‌షార్

## ఇవికూడా చూడండి
*ఎస్.పాండియన్
*ఇస్రో

## మూలాలు

వర్గం:ఇస్రో
వర్గం:ఇస్రో డైరెక్టరులు
ఎస్.పాండియన్

**ఎస్.పాండియన్ ** అగస్టు 2018 నుండి శ్రీహరికోటలో వున్న సతిష్ ధవన్ అంతరిక్ష కేంద్రం(క్లుప్తంగా షార్) కు నూతన సారధిగా ఎన్నిక అయ్యాడు. ఏ.పాండియన్ నియామకానికి ముందు షార్ కు సారధి(డైరక్టరుగా) పి.కున్నికృష్ణన్ పనిచేసాడు. కున్నికృష్ణన్ 2015 జూన్ లో షార్ డైరెక్టరుగా పదవి భాద్యతలు స్వీకరించారు.జులై 31.2018 నుండి ఎస్.పాండియన్ అయన స్థానంలో డైరెక్టరుగా నియమియులిఅయ్యారు.
కున్నికృష్ణన్ బెంగళూరు లోని శాటిలైట్ సెంటరు డైరెక్టరుగా బదిలీ అయ్యాడు.
## ఎస్.పాండియన్ వ్యక్తిగత వివరాలు
పాండియన్ తమిళనాడు రాష్ట్రానికి చెందినవాడు.ఇతను మద్రాసులోని ఐఐటిలో 1982లో ఎయిరోనాటికల్ ఇంజనీరింగులో బీటెక్ పూర్తి చేసారు.తరువాత బెంగళూరు లోని ఇండియన్ ఇన్‌స్టిట్యూట్ ఆఫ్ సైన్స్ లొ ఎయిరోస్పేస్ ఇంజనీరింగులో మాస్టరు డిగ్రీ  1984 లో పూర్తి చేసారు.

## వృత్తి వివరాలు
మాస్టరు డిగ్రీ అయ్యిన వెంటనే (1984 లో)ఇస్రోలో శాస్త్రవేత్తగా ఎంపిక అయ్యి త్రివేండ్రంలోని వీఎస్‌ఎస్‌సిలో చేరారు.అక్కడె అసోసియేట్ డైరెక్టరుగా వివిధ ప్రాజెక్టులలో పనిచేసారు.రాకెట్ల లో యూరోడైనమిక్ డైజైన్లు రూపొందించడంలో ప్రముఖ పాత్ర పోషించారు.చంద్రయాన్-1,మంగళయాన్,ఆకెట్ ప్రయోగలలో కీలక పాత్ర వహించాడరు.2017లో తమిళనాడులోని మహెంద్రగిరిలోని ఇస్రో ఐపీఆర్‌సి డైరెక్టరుగా బాధ్యతలు స్వీకరించాడరు.

## అందుకున్న అవార్డులు
*2011 లో ఇస్రో మెరిట్ అవార్డు
*2012 లోఇస్రో టీం ఎక్స్‌లెన్స్ అవార్డు
*2013 లో గ్రాపికల్ సిస్టం  డైజైన్ అచీవ్‌మెంట్
*2014 లో నేషనల్ ఎయిరోనాటికల్ అవార్డు
* 2016 లో ఇస్రో ఎక్స్‌లెన్స్ అవార్డు
## ఇవికూడా చూడండి
*ఇస్రో
*పి.కున్హికృష్ణన్

## మూలాలు

వర్గం:శాస్త్రవేత్తలు
వర్గం:ఇస్రో
వర్గం:ఇస్రో డైరెక్టరులు
వెల్కమ్ టు ది స్టిక్స్ (సినిమా)

**వెల్కమ్ టు ది స్టిక్స్** 2008లో విడుదలైన ఫ్రెంచ్ హాస్యరసప్రధాన చిత్రం. 'డానీ బూన్' దర్శకత్వంలో వచ్చిన ఈ చిత్రంలో కాడ్ మేరడ్, డానీ బూన్ లు నటించారు. ఫ్రాన్స్ చలనచిత్రరంగంలో దాదాపు బాక్సాఫీస్ రికార్డులను తిరగరాసిన ఈ చిత్రం, 793 సైట్లలో మొదటి చలనచిత్రంగా నిలిచింది.

## కథ
చిత్ర కథానాయకుడైన ఫిలిప్ అబ్రామ్స్, నిరుత్సాహంగా ఉన్న తన భార్య జూలీని సంతోషంగా ఉంచడంకోసం సముద్రతీరానికి బదిలీచేయించుకోవాలనుకుంటాడు. ఆ సమయంలో ఒక నేరారోపణపై ఉత్తర ఫ్రాన్స్ లోని బెర్గూస్ పట్టణముకు పంపివేయబడుతాడు. తన కుటుంబంను విడిచి సుదూర ప్రాంతంలో ఉన్న తనకు అక్కడి వాతావరణం నచ్చదు. ఎన్నో కష్టాలను అనుభవించి, మూడు సంవత్సరాల తరువాత తిరిగివస్తాడు. తన కుటంబంతో తాను కోరుకున్న ప్రాంతానికి వెలుతాడు.

## నటవర్గం
* కడ్ మెరడ్
* డానీ బూన్
* జోయ్ ఫెలిక్స్

## సాంకేతికవర్గం
* దర్శకత్వం:	డానీ బూన్
* నిర్మాత: క్లాడ్ బెర్రి, జెరోం సెడౌక్స్
* రచన: డానీ బూన్, అలెగ్జాండర్ షార్లెట్, ఫ్రాంక్ మాగ్నియర్
* సంగీతం: ఫిలిప్ రోంబి
* నిర్మాణ సంస్థ: పతే, హిర్ష్, లెస్ ప్రొడక్షన్స్ డు చిటి, టిఎఫ్1 ఫిల్మ్స్ ప్రొడక్షన్
* పంపిణీదారు: పతే డిస్ట్రిబ్యూషన్

## మూలాలు

## ఇతర లంకెలు

* 
* రొట్టెన్ టమాటోస్ లో వెల్కమ్ టు ది స్టిక్స్
* బాక్సాఫీస్ మోజోలో వెల్కమ్ టు ది స్టిక్స్

వర్గం:ఫ్రెంచి సినిమాలు
వర్గం:ఫ్రెంచ్ భాష
వర్గం:ఫ్రెంచ్-భాష చిత్రాలు
వర్గం:2008 సినిమాలు
ప్రబంధ కల్పవల్లి

ప్రబంధకల్పవల్లి 1880 - 1882 మధ్యకాలంలో తూర్పు గోదావరి జిల్లా పెద్దాపురం నుండి ప్రకటింపబడిన మాస పత్రిక. దీనికి గురజాడ శ్రీరామమూర్తి సంపాదకుడు. ఆయన కాకినాడ నుంచి *రాజయోగి* పత్రికను ప్రారంభించాడు.

వీరేశలింగం కంటే ముందే గురుజాడ శ్రీరామమూర్తి, ఆంధ్రకవుల జీవితాల్ని రచించి 1876 వ సంవత్సరంలోనే ప్రచురించారు. పెద్దాపురంనుండి ప్రకటింపబడే " శ్రీ ప్రబంధకల్పవల్లి " అనే పత్రికలో ప్రచురిస్తూ ఉండేవారు. కవుల జీవితరచనలో ఆయన కాలక్రమాన్ని పాటించలేదు. భారతాంధ్ర కవులు-రామాయణాంధ్రకవులు-ఆంధ్రపంచకావ్యకవులు- ఇత్యాదిగా విభాగించి రచించారు. ఆ కవుల జీవితరచన సమగ్రంగా లేక జనశ్రుతిలోని కధలతో గాథలతో నిండి ఉంది. అయినా గురజాడ శ్రీరామమూర్తి కవి జీవితాలు శ్రీవీరేశలింగంగారి కవులచరిత్ర రచనకు ప్రేరకమని చెప్పవచ్చు.

ఈ పత్రిక ప్రధాన లక్ష్యం ప్రాచీన ప్రబంధాల్ని ప్రచురించడం. మర్చంట్‌ ఆఫ్‌ వెనిస్‌ వంటి ఇంగ్లీషు నాటకాల్ని తెలుగులోకి అనువాదం చేసి ఈ పత్రికలో ప్రచురించారు. సకలవిద్యాభివర్ధని లోను, సుజనరంజని లోనూ కవిజీవితాలు ప్రారంభమైనప్పటికీ, అవి రెండు మూడిటి తోనే ఆగిపోయాయి. 

## మూలాలు

వర్గం:తెలుగు మాసపత్రికలు
వర్గం:19 వ శతాబ్దపు తెలుగు పత్రికలు
వర్గం:పెద్దాపురం నుండి ప్రచురితమైన తెలుగు పత్రికలు
వర్గం:మూతబడిన తెలుగు పత్రికలు
నారాయణగూడ

**నారాయణగూడ** తెలంగాణ రాష్ట్ర రాజధాని హైదరాబాదులోని ఒక ప్రాంతం. హైదరాబాదు నగర నడిబొడ్డున ఉన్న నారాయణగూడ విద్యావ్యాపారనివాస ప్రాంతంగా ప్రాధాన్యతను సంతరించుకుంది.

## నివాస ప్రాంతం
నారాయణగూడ హైదరాబాదులో ప్రముఖ నివాస ప్రాంతంగా పేరుపొందింది. జనావాసానికి కావలసిన అన్ని సౌకర్యాలు, నిత్యావసర వస్తువులు ఈ ప్రాంతంలో లభిస్తాయి. వివిధ ప్రభుత్వ, ప్రైవేటు సంస్థలు, విద్యాసంస్థలకు నిలయంగా ఈ నారాయణగూడ ఉంది.

## విద్యాసంస్థలు
నారాయణగూడ ప్రాంతం విద్యాసంస్థలకు నిలయంగా మారింది. ఈ ప్రాంతంలో అనేక విద్యాసంస్థలు (పాఠశాలలు, కళాశాలలు) ఉన్నాయి.

# రాజా బహదూర్ వెంకటరామిరెడ్డి మహిళా కళాశాల
# రత్న జూనియర్ కళాశాల
# పద్మావతి ఒకేషనల్ జూనియర్ కళాశాల
# విజయవాడ నలంద జూనియర్ కళాశాల ఆఫ్ ఆర్ట్స్ అండ్ సైన్సెస్
# విజిఆర్ పారామెడికల్ ఒకేషనల్ టౌన్ డిగ్రీ, పి జి కళాశాల
# హెచ్.ఆర్.డి. డిగ్రీ కళాశాల
# కేశవ్ మెమోరియల్ డిగ్రీ అండ్ పి జి కళాశాల
# ఫియిట్జీ ఫౌండేషన్ ఫర్ ఎడ్యుకేషన్
# హెచ్.ఆర్.డి. పీజి కళాశాల
# పండిట్ నరేంద్ర ఓరియంటల్ కళాశాల అండ్ హిందీ రీసెర్చ్ ఇన్స్టిట్యూట్
# సెయింట్ థామస్ జూనియర్ కళాశాల
# నారాయణ జూనియర్ కళాశాలలు
# నవ చైతన్య జూనియర్ కళాశాల
# మాడపాటి హనుమంతరావు బాలికల పాఠశాల
# శాంతి గర్ల్స్ కో-ఎడ్యుకేషన్ కళాశాల
# విద్యానికేతన్ జూనియర్ కళాశాల
# గుంటూరు వికాస్ ఎడ్యుకేషనల్ ఇన్స్టిట్యూషన్స్
# సమత డిగ్రీ కళాశాల అండ్ పి.జి కళాశాల
# హ్యూమన్ రిసోర్స్ డెవలప్మెంట్ డిగ్రీ కళాశాల
# నారాయణ ఎడ్యుకేషనల్ సోసైటీ
# న్యూ ఎరా జూనియర్ కళాశాల
# జగృతి డిగ్రీ అండ్ పి.జి కళాశాల
# శిరీష్ హిరాలాల్ కళాశాల
# పద్మావతి ఇకేషనల్ జూనియర్ కళాశాల
# స్కూల్ ఆఫ్ సైన్స్ అండ్ మేనేజ్మెంట్
# రచన కాలేజ్ ఆఫ్ జర్నలిజం
# జాహ్నవి డిగ్రీ కళాశాల
# విద్యానికేతన్ జూనియర్ కళాశాల
# కేశవ్ మెమోరియల్ ఎడ్యుకేషనల్ సొసైటీ

## ఇతర భవనాలు
# వైఎంసీఏ

## రవాణా వ్యవస్థ
తెలంగాణ రాష్ట్ర రోడ్డు రవాణా సంస్థ ఆధ్వర్యంలో నారాయణగూడ మీదుగా ఉప్పల్, మెహిదీపట్నం, సికింద్రాబాద్, కోఠి వంటి వివిధ ప్రాంతాలకు బస్సులు నడుపబడుతున్నాయి. సమీపంలోనే కాచిగూడ రైల్వేస్టేషను కూడా ఉంది.

## మూలాలు

వర్గం:హైదరాబాదు
వర్గం:హైదరాబాదు జిల్లా
వర్గం:హైదరాబాదులోని ప్రాంతాలు
కార్తిక్ నరేన్

**కార్తీక్ నరేన్** భారతీయ సినిమా దర్శకుడు, నిర్మాత, కథారచయిత. 

## బాల్య జీవితం
నరేన్ ఊటీ లోని ముక్యామలైకి చెందినవాడు. అతని తండ్రి ఎం.ఎన్.జి.మణి ఎన్.జి.ఓ కన్సల్టెంట్ గానూ, తల్లి శారద అవినాషిలింగం విశ్వవిద్యాలయంలో రసాయనశాస్త్ర అధ్యాపకురాలిగా పనిచేస్తున్నారు. అతను లెసెక్స్ మెట్రిక్యులేషన్ హయ్యర్ సెకండరీ స్కూలులో చదివాడు. అతను కారుణ్య కాలేజి ఆఫ్ టెక్నాలజీలో మెకానికన్ ఇంజనీరింగ్ చదివి మూడవ సంవత్సరంలో సినిమా పరిశ్రమలోకి అడుగుపెట్టాడు.  అతను "కన్నతి ముథమిట్టల్", "ద ప్రెస్టీజ్" సినిమాలకు ప్రభావితుడై సినిమా దర్శకునిగా కావాలని కోరుకున్నాడు. అతను ప్రాధి, నిరంగల్ మూండ్రు అనే లఘు చిత్రాలను నిర్మించాడు.

## సినిమా జీవితం
అతను సినిమా పరిశ్రమలో మొదట ధీరజ్ వాడీ వద్ద అసిస్టెంటు గా చేరాడు. అతను దర్శకునిగా మొదటి తమిళ సినిమా *[[16 ఎవ్రీ డీటెయిల్ కౌంట్ (అనువాద చిత్రం)|దురువాంగల్ పథినారు]]  విజయం సాధించింది*. ఈ సినిమాలో రహ్మాన్ ప్రముఖ పాత్రలో నటించాడు.  ఈ చిత్రంలో కోలీవుడ్ లో అతనినిని ప్రముఖ దర్శకునిగా నిలిపింది.

దర్శకునిగా  అతని రెండవ సినిమా నరగసూరన్ కు గౌతం మీనన్ నిర్మాతగా ఉన్నాడు. ఈ చిత్రంలో అరవిందస్వామి, శ్రియా సారన్, సందీప్ కిషన్, ఇంద్రజిత్ లు నటిస్తున్నారు. ఈ చిత్రం 41 రోజులలో పూర్తయినది.

## చిత్రాలు

;పైలట్ చిత్రం
* ప్రది
;లఘు చిత్రాలు
**ప్రా-ళ-యం*
**విళియిన్ సువడుగళ్ * 
**నిరంగళ్ మొన్‌డ్రు*

## మూలాలు

## బయటి లంకెలు
*
అక్టోబర్ స్కై (సినిమా)

**అక్టోబర్ స్కై** 1999లో విడుదలైన అమెరికా చలనచిత్రం. బొగ్గుగనుల కొడుకు హోమర్ హెచ్. హికామ్ (జూనియర్) రచించిన కథ ఆధారంగా రూపొందించబడిన ఈ చిత్రానికి జో జాస్టన్ దర్శకత్వం వహించగా జేక్ గైలెన్హాల్, క్రిస్ కూపర్, క్రిస్ ఓవెన్, లారా డెర్న్ తదితరులు నటించారు. వెస్ట్ వర్జీనియాలోని కోల్వాడ్లో పెరిగిన నలుగురు యువకుల జీవితాలపై తీసిన ఈ చిత్రం ఈస్ట్ టెన్నెస్సీలోని ఒలివర్ స్ప్రింగ్స్, హర్రిమన్, కింగ్ స్టన్, మోర్గాన్, రోనే కౌంటీల్లో చిత్రీకరించబడింది.

## కథ
1950లో మైనింగ్ టౌన్ గా పిలువబడిన కోల్వాడ్ లో హోమర్ హికాం అనే పిల్లవాడు నివసిస్తుండేవాడు. తన తండ్రిలాగా తానుకూడా స్థానిక బొగ్గు గనులలో పనిచేయడమే తన భవిష్యత్తుగా భావిస్తుండేవాడు. 1957 అక్టోబరులో మొదటి కృత్రిమ ఉపగ్రహం స్పుత్నిక్-1 కక్ష్యలోకి ప్రవేశించిన సంఘటనను చూసిన హోమర్ రాకెట్లను తయారుచేసే ఇంజనీరు అవ్వాలనుకుంటాడు.

హోమర్ ప్రతిభను తండ్రి, స్నేహితులు గుర్తించకపోడడం చూసిన టీచర్ హోమర్ ను ప్రోత్సహించి పాఠశాలనుండి జాతీయ సైన్స్ ఫెయిర్లో పాల్గొనేందుకు సహకరిస్తుంది. హోమర్ ఆ సైన్స్ ఫెయిర్లో రాకెట్ ను తయారుచేసి పోటీలో విజయం సాధిస్తాడు.

## నటవర్గం

* జేక్ గైలెన్హాల్
* క్రిస్ కూపర్
* క్రిస్ ఓవెన్
* లారా డెర్న్
* విలియం లీ స్కాట్
* చాద్ లిండ్బర్గ్
* నటాలీ కెనరాడే
* రాండి స్ట్రిప్లింగ్
* క్రిస్ ఎల్లిస్
* ఎలియా బాస్సిన్
* ఓ. విన్స్టన్ లింక్
* ఆండీ స్టాల్

## సాంకేతికవర్గం

* దర్శకత్వం: జో జాస్టన్
* నిర్మాత: చార్లెస్ గోర్డాన్, లారీ జె. ఫ్రాంకో
* స్క్రీన్ ప్లే: లెవిస్ కోల్క్
* ఆధారం: హోమర్ హిక్కాం రాసిన అక్టోబర్ స్కై నవల
* సంగీతం: మార్క్ ఇషామ్
* ఛాయాగ్రహణం: ఫ్రెడ్ ముర్ఫీ
* కూర్పు: రాబర్ట్ దల్వా
* నిర్మాణ సంస్థ: యూనివర్సల్ స్టూడియోస్
* పంపిణీదారు: యూనివర్సల్ పిక్చర్స్

## మూలాలు

## ఇతర లంకెలు

* Homer Hickam's Official Website
* Information and Photos of Filming Locations
* Photo gallery from the filming of ''October Sky'' in East Tennessee
* 
* రొట్టెన్ టమాటోస్ లో  అక్టోబర్ స్కై 
* మెటాక్రిటిక్ లో  అక్టోబర్ స్కై 
* బాక్సాఫీస్ మోజోలో అక్టోబర్ స్కై 
* ది నంబర్స్ బాక్సాఫీస్ మోజోలో అక్టోబర్ స్కై 

వర్గం:ఆంగ్ల భాషా సినిమాలు
బేగంబజార్

**బేగంబజార్** తెలంగాణ రాష్ట్ర రాజధాని హైదరాబాదులోని ఒక ప్రాంతం. కుతుబ్ షాహీ కాలంలో ఏర్పడిన ఈ బేగంబజార్ నగరంలోని ప్రముఖ వ్యాపారకేంద్రాల్లో ఒకటిగా విరసిల్లుతుంది. ఓల్డ్ సిటీలోని నయాపుల్ వంతెనకు అరకిలోమీటర్ దూరంలో ఉన్న ఈ బేగంబజార్ లో గృహోపకరణాలకు సంబంధించిన వస్తువుల కొరకు ఏర్పాటుచేయబడిన అనేక దుకాణాలు ఉంటాయి. రాగి, ఇత్తడి వస్తువులు కూడా ఇక్కడ లభిస్తాయి. ఇక్కడ ప్రతిరోజు కోట్ల రూపాయల వ్యాపారం జరుగుతుంది.

## చరిత్ర
హైదరాబాద్ నిజాం ప్రభువు నిజాం అలీ ఖాన్, అస్సాఫ్ జా-II యొక్క భార్యైన హమ్డా బేగం ఈ ప్రాంతాన్ని వర్తకవ్యాపారాలకోసం హైదరాబాదులోని వ్యాపారులకు బహుమతిగా ఇచ్చింది. 
ఇక్కడ మార్కెట్ అభివృద్ధి చేసిన తరువాత, ఇది బేగంబజార్ గా పిలువబడుతుంది.

## వ్యాపారం
హైదరాబాదు నగరంలోనే అత్యంత రద్దీగా ఉండే మార్కెట్‌ బేగంబజార్. అన్ని రకాల వస్తువులకు ఇది నెలవైన ఈ ప్రాంతంలో హోల్‌సేల్‌ నుంచి రిటైల్‌ దాకా రోజూ కోట్ల రూపాయల వ్యాపారం జరుగుతుంది. నగరంలోని ఇతర ప్రాంతాలేనుండేకాకుండా వివిధ ప్రాంతాల వ్యాపారులు ఒక్కడికి వచ్చి తమకు కావలసిన వస్తువులను తీసుకెలుతుంటారు. బేగంబజార్‌లోని ఏడు డివిజన్ల పరిధిలో సుమారు ఐదువేల హోలోసేల్‌ దుకాణా సముదాయాలున్నాయి. ఇందులో కిరాణా, నగలు, దుస్తులు, స్టీలు, సిమెంటు, గృహోపకరణాలు, ఎలక్ట్రానిక్స్, నిత్యావసరాలు, టైర్లు, ఎలక్ట్రికల్, పప్పు దినుసులు, మసాలా, డ్రైఫ్రూట్స్, ఆటోమోబైల్స్, నూనెలు, లూబ్రికెంట్స్, పాన్మసాలా, ఫర్టిలైజర్, కాస్మోటిక్స్, స్టెయిన్లెస్‌స్టీల్‌ తదితర రంగాలకు సంబంధించిన దుకాణాలున్నాయి.

### చేపల మార్కెట్‌
హైదరాబాదులోని రెండవ పెద్ద చేపల మార్కెట్ ఇక్కడవుంది. చేపల అమ్మకాలు, ప్రాసెసింగ్‌ను నిర్వహించడంకోసం అత్యాధునికంగా రూ.5.25 కోట్ల వ్యయంతో నిర్మించనున్న చేపల మార్కెట్ కు 2018, జనవరి 24న తెలంగాణ రాష్ట్ర మత్స్య, పశు సంవర్ధక, పాడి పరిశ్రమల అభివృద్ధి, సినిమాటోగ్రఫీ శాఖల మంత్రి తలసాని శ్రీనివాస్ యాదవ్ శంకుస్థాపన చేశారు. జాతీయ మత్య్స అభివృద్ధి సంస్థ రెండున్నర కోట్లు, మిగిలిన మూడు కోట్ల రూపా యలను జీహెచ్‌ఎంసీ వెచ్చించనుంది. సెల్లార్‌లో పార్కింగ్, గ్రౌండ్ ఫ్లోర్‌లో హోల్‌సేల్ దుకాణాలు, కోల్డ్ స్టోరేజ్, మొదటి అంతస్తులో చేపల కట్టింగ్, రిటైల్ వ్యాపారాల నిమిత్తం నిర్మాణాలు చేపట్టనున్నారు.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో బేగంబజార్ నుండి నగరంలోని అన్ని ప్రాంతాలకు బస్సులు నడుపబడుతున్నాయి. ఇక్కడికి సమీపంలో అఫ్జల్‌గంజ్ బస్టాండ్, మలక్‌పేట రైల్వే స్టేషను, నాంపల్లి రైల్వే స్టేషనులు ఉన్నాయి.

## రాజకీయం
ఈ బేగంబజార్ హైదరాబాదు లోక్‌సభ నియోజకవర్గంలోని గోషామహల్ శాసనసభ నియోజకవర్గం పరిధిలోకి వస్తుంది.

## మూలాలు

వర్గం:హైదరాబాదు
వర్గం:హైదరాబాదు జిల్లా
వర్గం:హైదరాబాదులోని ప్రాంతాలు
మురళీధర్ తేజోమూర్తుల

**మురళీధర్ తేజోమూర్తుల** రంగస్థల, టీవీ, సినీ నటుడు, రచయిత, దర్శకుడు. ఈటీవిలో ప్రసారమవుతున్న జబర్దస్త్ కార్యక్రమంలో దాదాపు 150 ఎపిసోడ్స్ లో నటించి, జబర్దస్త్ మురళీగా పేరుతెచ్చుకున్నాడు.

## జననం - విద్యాభ్యాసం
మురళీ 1980, ఆగష్టు 8న విజయనగరం జిల్లా, పార్వతీపురం మండలంలోని సంతోషపురంలో జన్మించాడు. డిగ్రీ పూర్తిచేశాడు.

## రంగస్థల ప్రస్థానం
మురళీ తండ్రి ఉపాధ్యాయుడు, ఆయన ప్రోత్సాహంతో 7వ తరతగతిలో రంగస్థల ప్రవేశంచేసిన మురళీ దాదాపు మూడువేల నాటక ప్రదర్శనల్లో పాల్గొన్నాడు. దాదాపు 50 నాటికలకు దర్శకత్వం వహించాడు. రవీంద్రభారతిలో నాటక ప్రదర్శన ఇవ్వాలన్న కోరికతో హైదరాబాదు వచ్చిన మురళీ, డి.యస్. దీక్షితులు నిర్వాహణలో నడుస్తున్న అక్కినేని నట శిక్షణశాలలో చేరి నటనలో మెళకువలు నేర్చుకున్నాడు. అక్కడ మొదటిసారిగా అమ్మంటే ఏంటి మమ్మీ అనే నాటికలో నటించాడు.

### పౌరాణికాలు

# శశిరేఖా పరిణయం
# పాదుకా పట్టాభిషేకం
# సత్య హరిశ్చంద్ర
# గయోపాఖ్యానం
# వేణీ సంహారం
# శ్రీకృష్ణ రాయబారం
# శ్రీకృష్ణదేవరాయలు

### సాంఘీకాలు

# ప్రేమ పక్షులు
# రసరాజ్యం
# నారీమేధం
# గాంధీ జయంతి
# బాపూ చెప్పిన మాట
# సీకట్లో సెంద్రుడు
# వర విక్రయం
# ముగింపు లేని కథ
# మారని సంసారం
# కన్యాశుల్కం
# వెన్నెలోచ్చింది
# అద్దంలో చంద్రుడు
# అమ్మంటే ఏంటి మమ్మీ
# రాయి సాయి సారాయి
# గో టు హెల్
# ప్రతిబింబం
# మనస్తత్వాలు
# జజ్జనకరి జనారే
# పీపీలికం
# షాడో లెస్ మాన్
# నేనేడుస్తున్న మీరు నవ్వుకోండి
# గబ్బర్ సింగ్

### బహుమతులు
# నంది అవార్డులు - రెండు 
# జ్యూరీ నటుడు - మయూర కళాపరిషత్‌ 15వ రాష్ట్ర స్థాయి నాటికల పోటీలు, రామచంద్రపురం

## సినిమారంగం
రంగస్థల అనుభవంతో సినిమారంగంలోకి ప్రవేశించిన మురళీ పలు చిత్రాలలో నటించడమేకాకుండా దాదాపు 25 చిత్రాలకు రచన సహకారం అందించాడు.

### నటించినవి

# దీక్ష
# ఒక విచిత్రం
# గౌతమ్ ఎస్.ఎస్.సి.
# అనసూయ
# ఎర్ర సముద్రం]]
# అమరావతి
# నక్షత్రం
# టైటానిక్
# కృష్ణార్జున యుద్ధం
# తపన
# ఇది నా బయోపిక్

## టీవీరంగం

# సీరియల్స్ క్రేజీ కాపురం
# దటీజ్ మహాలక్ష్మి
# జబర్దస్త్ (150 ఎపిసోడ్స్) - స్కిట్స్ కూడా రాశాడు
# పటాస్ 

## మూలాలు

## ఇతర లంకెలు
* మహాటీవిలో మురళీ ఇంటర్వ్యూ
* ఈగల్ మీడియాలో మురళీ ఇంటర్వ్యూ

వర్గం:తెలుగువారు
వర్గం:విజయనగరం జిల్లా రంగస్థల నటులు
వర్గం:1980 జననాలు
వర్గం:తెలుగు రంగస్థల కళాకారులు
వర్గం:తెలుగు రంగస్థల దర్శకులు
వర్గం:తెలుగు రంగస్థల నటులు
వర్గం:తెలుగు నాటక రచయితలు
వర్గం:టెలివిజన్ నటులు
వర్గం:తెలుగు సినిమా నటులు
చిలకలగూడ

**చిలకలగూడ** తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇది సికింద్రాబాద్ జంక్షన్ రైల్వే స్టేషను అతి సమీపంలో ఉంటుంది. ఇక్కడి ప్రాంతం మధ్య తరగతివారు నివసించడానికి అనువుగా ఉండంతో, దక్షిణ మధ్య రైల్వే ఉద్యోగులు ఇక్కడే నివాసాలు ఏర్పరచుకున్నారు. దీని చుట్టుపక్కల ఉన్న ప్రాంతాలలో మహాత్మా గాంధీ విగ్రహం ఉన్న ప్రాంతం ప్రముఖమైనది. పద్మరావునగర్, సీతాఫల్‌మండి, నామాలగుండు, మెట్టుగూడ, పార్సీగుట్ట, మైలర్‌గడ్డ మొదలైన ప్రాంతాలు చిలకలగూడకు సమీపంలో ఉన్నాయి.

## సందర్శన స్థలాలు

# ఆంజనేయస్వామి దేవాలయం
# కట్ట మైసమ్మ-నల్ల పోచమ్మ దేవాలయం
# జామియా మసీదు
# ఆహ్ల్-హదీథ్ మసీదు
# ఈద్గా మసీదు
# సి.ఎస్.ఐ. వెస్లీ చర్చి

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో చిలకలగూడ నుండి నగరంలోని వివిధ ప్రాంతాలకు బస్సులు నడుపబడుతున్నాయి. ఇక్కడికి సమీపంలో సికింద్రాబాద్ జంక్షన్ రైల్వే స్టేషను, సీతాఫల్‌మండి రైల్వే స్టేషనులు ఉన్నాయి.

### జంక్షన్
మెట్రోరైలు రాకతో చిలకలగూడ జంక్షన్ రూపురేఖలు మారిపోతున్నాయి. 128 అడుగుల విస్తీర్ణంలో ఉండే చిలకలగూడ జంక్షన్‌లో కుడి వైపు (సికింద్రాబాద్‌ రైల్వే స్టేషన్‌), ఎడమ వైపు (బోయిగుడ) మెట్రో మార్గాలు వెళ్తున్నాయి. ఈ జంక్షన్ లో బస్సు, రైలు, మెట్రో రైలు ఒకేసారి పరుగులు పెడతాయి. రోడ్డుపై వాహనాలు వెళ్తుంటే వాటిపై ఉండే రైల్వే బ్రిడ్జిపై రైళ్లు పరుగెడతాయి. ఆపై నిర్మించిన మెట్రో ఆర్వోబీపై మెట్రో రైళ్లు వెళ్తాయి.

## మూలాలు

వర్గం:హైదరాబాదు
వర్గం:హైదరాబాదులోని ప్రాంతాలు
వర్గం:హైదరాబాదు జిల్లా
ఐకియా

**ఐకియా** (**IKEA**) అనేది ప్రపంచ ఖ్యాతి పొందిన, స్వీడన్ మూలాలు కల, ఒక బహుళ జాతీయ వాణిజ్య సంస్థ. దీనిని 1943 లో స్వీడన్ లో స్థాపించారు. ఇంగ్వర్ క్రాంపార్డ్ దీనిని స్థాపించాడు. 1958లో స్వీడన్‌లోని ఆమ్‌హాల్ట్‌లో తొలి స్టోర్‌ను ప్రారంభించిన ఐకియా క్రమేణా ప్రపంచవ్యాప్తంగా విస్తరించింది. ప్రపంచంలోనే అతిపెద్ద ఫర్నీచర్ రిటైలర్‌గా ఉన్న ఐకియా ప్రస్తుత వార్షిక ఆదాయం సుమారు రూ.3.30 లక్షల కోట్లుగా ఉంది. ఐకేఈఏ (ఐకియా) ను విస్తరిస్తే ఇంగ్వర్ కాంప్రాడ్ ఎల్మ్ టరిడ్ అగన్నరిడ్ అని ఇందులో  మొదటి రెండు పదాలు. ఆ సంస్థ వ్యవస్థాపకుడు ఇంగ్వర్ ఫీడర్ కాంప్రాడ్‌ను సూచిస్తాయి. ఇక చివరి రెండు పదాలు ఆయన పుట్టిన ప్రాంతాన్ని చెబుతాయి ముఖ్యంగా ఇంటికి కావాల్సిన అన్ని రకాల ఉత్పత్తులు, ఫర్నిచర్ ఐటెమ్స్ వీళ్ళే డిజైన్ చేస్తారు, అమ్ముతారు కూడా ప్రపంచవ్యాప్తంగా ఐకియా తన ఫర్నిచర్ ను విడిభాగాల (రెడీ టు ఫిట్) రూపంలోనే అందిస్తుంది.ప్రపంచవ్యాప్తంగా ఐకియాకు 49 దేశాల్లో 400కు పైగా స్టోర్లున్నాయి.

ఫర్నిచర్ విడిభాగాలను ఇంటికి తీసుకెళ్లి కొనుగోలుదారుడే బిగించుకోవాల్సి ఉంటుంది. కేవలం విడి భాగాలు మాత్రమే కాక పూర్తి ఉత్పత్తులు కూడా అమ్ముతారు. ఫర్నిచర్ ప్రోడక్ట్స్ మాత్రమే కాక వంట గదికి కావాల్సినవి (మోడ్యులర్ ప్లాట్ ఫార్మ్ లాంటివి), వంట గదిలో కావాల్సినవి, విద్యుత్ సామానులు, ఇంటి సామానులు, తోట సామానులు, పిల్లల వస్తువులు.

## భారతదేశంలో  విస్తరణ

ఐకియ ఇండియా సీఈవో పీటర్‌ బెట్జల్‌, భారత్‌లో తన స్టోర్లను ఏర్పాటు చేయాలనే రూ.10,500 కోట్ల పెట్టుబడుల ప్రణాళికకు భారత ప్రభుత్వం ఆమోదం తెలిపింది. 2025 కల్లా ఐదు భారతీయ నగరాల్లో 25 స్లోర్లను ప్రారంభించాలని ఐకియ ప్రణాలిక. హైదరాబాద్‌ లోని హైటెక్ సిటీ ప్రాంతంలో తన భారీ స్టోర్‌ (హే స్టోర్స్‌ ) నిర్మాణానికి శంకుస్థాపనను 2016 ఆగస్టులో చేపట్టి 2018 ఆగస్టు 9న ప్రారంభించింది. ఇది భారత్ లో మొట్టమొదటి స్టోర్. ఈ స్టోర్ కోసం తెలంగాణా ప్రభుత్వం 13 ఎకరాల్ని కేటాయించింది. ఇందులో 4 లక్షల చదరపు అడుగుల విస్తీర్ణంలో ఈ స్టోర్ ను నిర్మించారు.ఈ షోరూము మొత్తం ఒక్కసారి తిరిగితే దాదాపు ఏడు కిలోమీటర్లు అవుతుంది. రూ.1000 కోట్ల పెట్టుబడితో ఏర్పాటు చేసిన ఈ స్టోర్ లో ప్రత్యక్షంగా 950 మందికి ఉపాధి కల్పిస్తుండగా, దాదాపు 1500 మందికి పైన పరోక్షంగా ఉపాధిని కల్పించనున్నారు. ఇందులో 50 శాతం పైగా మహిళలు పని చేయటానికి అవకాశం కలిగింది. మొత్తం 7500 ఉత్పత్తులు ఈ స్టోర్‌లో లభిస్తాయి. అందులో 20 శాతం ఉత్పత్తులను స్థానికంగా కొనుగోలు చేస్తున్నట్లు ఐకియా ప్రతినిథులు వెల్లడించారు. ఈ స్టోర్ లో లభించే  దాదాపు 1000 ఉత్పత్తులు రూ. 200 లోపే లభించనున్నాయి. ఫర్నిచర్‌, ఇతర వస్తువులను కొనుగోలుదారుల ఇంటికి వెళ్లి బిగించేందుకు అర్బన్‌క్లాప్‌ అనే సంస్థతో ఐకియా ఒప్పందం కుదుర్చుకుంది. వినియోగదారులు కొనుగోలు చేసిన వస్తువులను వారి ఇళ్లకు చేర్చడానికి  గతి కార్పొరేషన్‌తో ఒప్పందం కుదుర్చుకుంది.ఈ స్టోర్‌లో రెస్టారెంట్ కూడా ఉంది. ప్రపంచంలో అన్ని ఐకియా స్టోర్స్‌లోకెల్లా అతి పెద్ద రెస్టారెంట్ ఇక్కడే ఉంది. 1000 సీట్ల ఈ రెస్టారెంట్‌లో సగం ఆహార పదార్థాలు స్వీడిష్ స్పెషాలిటీస్ కాగా మిగిలిన సగం ఇండియన్ ఆహార పదార్థాలు. ఈ స్టోర్ 365 రోజులూ ఉదయం 10 గంటల నుంచి రాత్రి 11 గంటల వరకు ఓపెన్ చేసి ఉంటుంది.

## రిటైలు రంగంపై ప్రభావం
ఐకియా వలన ఫర్నిషింగ్ రంగంలో చాలా మార్పులు రావొచ్చుఇంట్లో వినియోగించే వివిధ రకాల ఫర్నీచర్‌, కిచెన్‌ సామాగ్రి, గృహాలంకరణ ఉత్పత్తులు, వార్డ్‌ రోబ్స్‌, బెడ్స్‌, మ్యాట్రెసెస్‌ తదితర ఐకియా ఉత్పత్తుల ధర స్థానిక రిటైలు రంగంపై ప్రభావం చూపుతుంది.

## ఇవి కూడా చూడండి
* ఆకాంక్ష శర్మ

## మూలాలు


వర్గం:బహుళజాతి కంపెనీలు
వర్గం:వాణిజ్యం
కౌశల్ మండా

**కౌశల్ మండా** (జ. 1980 మే 13) భారతీయ టెలివిజన్ నటుడు, మోడల్, సినిమా నటుడు, వ్యాపార ప్రకటనల చిత్ర దర్శకుడు. అతడు అనేక సినిమాలలో నటించాడు. అతడి " ద లుక్స్ ప్రొడక్షన్స్" అనే మోడల్ మేనేజిమెంటు ఏజన్సీకి వ్యవస్థాపకుడు, సి.ఇ.ఓ. అతను భారతదేశంలో సుమారు 230 వాణిజ్య ప్రకటనలను రూపొందించాడు. తెలుగు సీరియల్ "ఎవ్వని చెదనుంచు (1983)" లో బాల నటుడిగా ప్రముఖ పాత్ర పోషించినందుకు తెలుగు టెలివిజన్ పరిశ్రమలో కౌశల్ మంచి పేరు పొందాడు. జెమిని టెలివిజన్ లో పేరొందిన సీరియల్ "చక్రవాకం (2003-2008) లో ప్రధాన పాత్ర పోషించాడు. డాన్స్ బేబీ డాన్స్ (2005) షోలో అతిథిగా ఉన్నాడు. జీ తెలుగు లోని "సూర్యవంశం" సీరియల్ (2017 -ప్రస్తుతం) లో ప్రధాన పాత్రధారునిగా నటిస్తున్నాడు. ప్రస్తుతం బిగ్ బాస్ తెలుగు-2 టెలివిజన్ రియాలిటీ షోలో పాల్గొన్నాడు. అతడు తెలుగు సినిమాలైన "రాజకుమారుడు (1999)", "మిస్టర్ పెరఫెక్ట్ (2011)" లలో సహాయ పాత్రధారునిగా నటించాడు. బిగ్- బాస్ తెలుగు-2 రియాలిటీ షోలో అనేక మండి అభిమానులను పొందాడు. అతనిని అభిమానించే వర్గం "కౌశల్ ఆర్మీ"గా పిలువబడుతుంది. బిగ్ బాస్ 2లో గెలుపొందిన అతను తనకు బహుమతిగా వచ్చిన నగదును కేన్సర్ బాధితుల కోసం వినియోగిస్తానని గ్రాండ్ ఫినాలే వేదికపై ప్రకటించాడు.

## జీవిత విశేషాలు
కౌశల్ 1981 మే 19న ఆంధ్రప్రదేశ్ రాష్ట్రంలోని విశాఖపట్నంలో జన్మించాడు. అతని తండ్రి ప్రభుత్వ ఉద్యోగి, నాటకరంగ కళాకారుడు. ఆంధ్ర విశ్వవిద్యాలయం నుండి 2003లో బి.టెక్ పూర్తిచేసాడు. అతను నీలిమా కౌశల్ ను వివాహమాడాడు. అతను పాఠశాల, కళాశాల స్థాయిలలో బ్యాడ్‌మింటన్ క్రీడాకారుడు. అతనికి కళాకారులలో అర్జున్ రాంపాల్ యిష్టమైన మోడల్ గానూ, కమల్ హాసన్ యిష్టమైన నటునిగానూ ఉన్నారు. అతను బాడీ బిల్డర్. గుర్రపు స్వారీ కూడా చేస్తాడు. వీరి కుటుంబం వైజాగ్‌లోని సుజాతా నగర్‌లో ఉండేది. తర్వాత హైదరాబాదుకి వచ్చారు. అతను స్కూళ్లో చదువుతున్న రోజుల నుంచి ఆయన తండ్రిలా నటుడు కావాలని తపించాడు. తొలుత మోడలింగ్‌లో అవకాశాలు అందుకున్న ఆయన అనంతరం నటుడిగా మారాడు. మారుతి కార్గో, విజయ్ టెక్స్‌టైల్స్ వంటి సంస్థల వాణిజ్య ప్రకటనలకు మోడల్‌గా పనిచేసిన అతను మహేశ్ బాబు చిత్రం రాజకుమారుడితో వెండితెరపై కాలుమోపాడు. బుల్లితెరపై పలు ధారావాహికల్లో కౌశల్ నటిస్తున్నాడు. 200కిపైగా వాణిజ్య ప్రకటనల్లో నటించిన కౌశల్ హైదరాబాద్‌లో సొంతంగా యాడ్ ఏజెన్సీ, ప్రొడక్షన్ హౌస్ నిర్వహిస్తున్నాడు. 'లుక్స్' పేరుతో మోడలింగ్ ఏజెన్సీని 1999లో ప్రారంభించాడు. 1999లో మిస్టర్ ఇండియా పోటీల్లో ఫైనల్ వరకు వెళ్లాడు.

## టెలివిజన్

## సినిమాలు

## మూలాలు

## బయటి లంకెలు
* 
* 
* 

వర్గం:1980 జననాలు
వర్గం:జీవిస్తున్న ప్రజలు
వర్గం:టెలివిజన్ నటులు
వర్గం:తెలుగు సినిమా నటులు
హరివంశ్ నారాయణ్ సింగ్

**హరివంశ్ నారాయణ్ సింగ్** (జననం 1956 జూన్ 30) భారతీయ పాత్రికేయుడు, రాజకీయవేత్త. అతను భారత పార్లమెంటు ఎగువ సభ అయిన రాజ్యసభకు డిప్యూటీ చైర్మన్. అతను బనారస్ హిందూ విశ్వవిద్యాలయం నుండి ఎకనామిక్స్లో గ్రాడ్యుయేషన్, పోస్ట్ గ్రాడ్యుయేషన్ చేసాడు. జర్నలిజంలో డిప్లొమా కూడా పొందాడు. అతను రాంచీలో నివాసం ఉంటాడు.

## పాత్రికేయుడిగా
టైమ్స్ ఆఫ్ ఇండియాతో ప్రారంభించి పాత్రికేయుడిగ పలు వేర్వేరు మీడియా ప్రచురణలలో పనిచేశారు. మాజీ ప్రధాని చంద్రశేఖర్‌కు అదనపు మీడియా సలహాదారుగా పనిచేశారు. 1989 లో అప్పటికి దాదాపు కనుమరుగైపోయిన స్థితిలో ఉన్న హిందీ ప్రచురణ, ప్రభాత్ ఖబర్‌లో చేరాడు. సర్క్యులేషను పరంగా భారతదేశంలోని అగ్రశ్రేణి వార్తాపత్రికలలో ఒకటిగా దాన్ని నిలిపాడు. పశుగ్రాసం కుంభకోణంతో సహా అనేక ఉన్నత స్థాయి పరిశోధనా కథనాలకు గాను ఈ వార్తాపత్రిక ప్రసిద్ధి చెందింది.

## రాజకీయ జీవితం
2014 లో జనతాదళ్ (యునైటెడ్), సింగ్‌ను బీహార్ రాష్ట్రం నుంచి ఆరేళ్ల కాలానికి రాజ్యసభకు నామినేట్ చేసింది. 2018 ఆగస్టు 8 న, జాతీయ ప్రజాస్వామ్య కూటమి అభ్యర్థిగా ఆరేళ్ల కాలానికి రాజ్యసభ డిప్యూటీ ఛైర్మన్‌గా ఎన్నికయ్యాడు. ఈ ఎన్నికల్లో ప్రతిపక్ష అభ్యర్థిపై 125 - 105 ఓట్లతో విజయం సాధించాడు. గత నలభై ఏళ్ళలో ఇండియన్ నేషనల్ కాంగ్రెసుకు చెందని వ్యక్తి ఈ పదవిని నిర్వహించడం ఇది మూడవసారి.

## మూలాలు


వర్గం:బీహార్ నుండి ఎన్నికైన రాజ్యసభ సభ్యులు
వర్గం:జార్ఖండ్ రాజకీయ నాయకులు
వర్గం:భారతీయ పాత్రికేయులు
వర్గం:రాజ్యసభ సభ్యులు
భారతదేశంలో ఫ్రెంచి కాలనీల విముక్తికి కారణాలు

## ఫ్రెంచి పాలన నేపథ్యం
భారతదేశంలో ఫ్రెంచ్ కాలనీలు మొదట 1664 తూర్పు భారతదేశ సంస్థ (ఈస్ట్ ఇండియా) ను స్థాపించారు, ఇది భారతదేశపులో వర్తకం చేసిన మొట్టమొదటి ఫ్రెంచ్ కంపెనీ కంపెనీ ఇది కోల్బెర్ట్ ప్రత్యక్ష పర్యవేక్షణలో ప్రారంభించబడింది ఇదే సమయంలో ఇంగ్లాండ్లో  వర్తకులు బ్రిటీష్ పభుత్వం వారి వర్తకులకు వర్తక కాలనీల ఏర్పాటుకు ప్రోత్సాహం అందించినది దీని వలన ఫ్రెంచ్ వారు భారతదేశంలో తమని తాము నిరూపించుకోవడానికి చేసిన ప్రయత్నాలు మంచి విజయాన్ని చేరలేదు. మడగాస్కర్లో ఒక కాలనీని ఏర్పరచడానికి విఫలమైన ప్రయత్నాల తరువాత, 1670 లో కోరమాండల్ తీరంలో పాండిచేరి స్థాపించబడింది ఇది ఫ్రెంచ్ ఈస్ట్ ఇండీస్ ప్రధాన కేంద్రంగా మారింది. ఫ్రాంకోయిస్ మార్టిన్ 1674 లో పాండిచ్చేరి పునాదులు వేశాడు.రెండు సంవత్సరాల తరువాత బెంగాల్లో చండెర్నగరలో ఒక కర్మాగారం ఏర్పాటు చేయబడింది.

కానీ ఫ్రెంచ్ ఈస్ట్ ఇండియా కంపెనీ క్షీణించింది.ఔరంగజేబ్ (1707) మరణం తరువాత అంతర్గత ఆటంకాలు ప్రారంభమైన భారతదేశంలో మొగల్ సామ్రాజ్యం వినాశనం స్థానిక రాకుమారులు, గవర్నర్ల వివాదాలలో ఆంగ్లేయులు, ఫ్రెంచ్ వారి జోక్యం పెరిగింది.ఇలా 1720 నాటికి ఇది భారతదేశంలో భవిష్యత్ కోసం పోరాటం ఆంగ్లేయులు, ఫ్రెంచ్ల మధ్యమెదలైది.లా బౌర్దొన్నేయ్, డ్యూప్లెక్స్ల కింద ఉన్న ఫ్రెంచ్, మొదట, ఆధిపత్యాన్ని కాపాడుకుంది; కానీ ఆంగ్లేయుల విజయం సాధించారు, మద్రాసులోని ఆంగ్లేయులు, పాండిచ్చేరిలో ఉన్న ఫ్రెంచ్లు వ్యతిరేక పక్షాలు తీసుకున్నాయి, ఐక్య-లా-చాపెల్లే ఒప్పందంతో సంబంధం లేకుండా స్థానిక సైన్యంలో కలసి ఒకరితో ఒకరు పోరాడారు ఇందులో పాండిచ్చేరి గవర్నర్ డ్యూప్లెక్స్ కి కీలక పాత్ర కానీ ఫ్రెంచ్ కంపెనీ డైరెక్టర్లు వారి గవర్నర్-జనరల్ డ్యూప్లెక్స్ పట్ల అసంతృప్తి చెందారు, డ్యూప్లెక్స్ ఇంపీరియల్ ప్రాజెక్టులను వారు అర్థం చేసుకోలేరు, వ్యాపార ప్రయోజనాలకు లొంగి ఉండటం వారిని ఆగ్రహం తెప్పించింది . వారు ఇంగ్లీష్ కంపెనీతో చర్చలు జరిపారు, డ్యూప్లెక్స్ ను తొలగించి 1754 లో ఆగస్టులో పాండిచ్చేరికి వేరొక గవర్నర్-జనరల్ ను నియమించారు. ఇది పాండిచేరిని నాశనం అవటాని దారితీసింది, బ్రిటీష్ వారు కోరమాండల్ తీరంలో వారి ఆధిపత్యం సాధించారు;, 1756 జూన్ 26 న ప్లాస్సీలో క్లైవ్ విజయం, భారతదేశంలో ఆంగ్లేయుల ప్రత్యేక సార్వభౌమాధికారానికి పునాది వేసింది. దీని తరువాత ఆంగ్లేయులు భారతదేశంలో తమ స్థావరాలను నిలుపుకోవటానికి ఫ్రెంచ్ వారికి అనుమతి ఇచ్చారు అందువలన పాండిచేరి, మహే, యానం, కరైకల్, చంద్రనగర్ 1954 వరకు ఫ్రెంచ్ భారతదేశంలో భాగంగా ఉన్నాయి. 
## ప్రజాభిప్రాయం
1954 అక్టోబరు 18న పాండిచేరి మున్సిపల్, కమ్యూన్ పంచాయతీలో 178 మంది పాల్గొన్న సాధారణ ఎన్నికలలో, 170 మంది స్వతంత్రానికి అనుకూలంగా ఉన్నారు, ఎనిమిది మందికి వ్యతిరేకంగా ఓటు వేశారు.దీని ద్వారా ఫ్రెంచ్ పాలన నుంచి ఫ్రెంచ్ ఇండియన్ భూభాగాల ఇండియన్ యూనియన్కు వాస్తవ బదిలీ 1954 నవంబరు 1 న జరిగింది,
, పాండిచేరి కేంద్ర పాలిత ప్రాంతంగా స్థాపించబడింది.అయితే ఫ్రాన్స్, భారతదేశం మధ్య భూభాగ ఒప్పందపు అధికారిక ఒప్పందాన్ని 1962 ఆగస్టు 16 లో సంతకం చేశారు

## మూలాలు

వర్గం:భారత స్వాతంత్ర్యోద్యమం ఎడిటథాన్
నెహ్రూ రిపోర్టు

250px|right|నెహ్రూ రిపోర్టు పుస్తక ముఖచిత్రం
భారత రాజ్యాంగ రచన కోసం 1928లో మోతీలాల్ నెహ్రూ అధ్యక్షతన ఏర్పాటు చేసిన  రాజ్యాంగ రచనా కమిటీని ఇచ్చిన నివేదికను నెహ్రూ రిపోర్టు అంటారు. ఈ నివేదికలో భారతదేశంలో ప్రతిపాదిత నూతన రాజ్యాంగ హోదా గురించి వివరించడం జరిగింది. అన్ని పార్టీల కమిటీ సదస్సుకు మోతీలాల్ నెహ్రూ అధ్యక్షత వహించగా, జవహర్ లాల్ నెహ్రూ కార్యదర్శిగా ఉన్నారు. ఈ కమిటీలో తొమ్మిదిమంది సభ్యులు ఉన్నారు. మోతిలాల్ నెహ్రూ, అలీ ఇమామ్, తేజ్ బహదూర్ సప్రూ, మాధవ్ శ్రీహరి అనీ, మంగల్ సింగ్, షుయాబ్ ఖురేషి, సుభాష్ చంద్రబోస్, జి.ఆర్. ప్రధాన్ మొదలైనవారు తుది నివేదికపై సంతకం చేశారు.

## నేపథ్యం
1927 నవంబరులో బ్రిటన్ ఎగువసభలో జరిగిన చర్చలో భారత వ్యవహారాల కార్యదర్శి లార్డ్ బిర్కెన్ హెడ్ మాట్లాడుతూ ‘అందరికీ ఆమోదయోగ్యమైన రాజ్యాంగాన్ని భారతీయులు రూపొందించగలరా?’ అని సవాలు విసిరాడు. దాన్ని స్వీకరించిన భారత జాతీయ కాంగ్రెస్ బొంబాయి వేదికగా 1928, మే 19న ఒక అఖిల పక్ష సమావేశాన్ని నిర్వహించి, రాజ్యాంగ రచన కోసం 1928 ఆగస్టు 10న మోతీలాల్ నెహ్రూ అధ్యక్షుడిగా ఎనమిది మంది సభ్యులతో ఒక ఉపసంఘాన్ని నియమించింది. ఇందులో పండిట్ జవహర్‌లాల్ నెహ్రూ కార్యదర్శిగా పనిచేశారు.

## ముఖ్యాంశాలు
# స్వయం ప్రతిపత్తి రాష్ట్రాలు, భాషాప్రయుక్త రాష్ట్రాలు అన్న అంశాల ఆధారంగా దేశంలో సమాఖ్య వ్యవస్థను ఏర్పాటుచేయాలి
# భారతదేశంకు స్వయం ప్రతిపత్తిని ఇవ్వాలి
# ప్రజలకు కావలసిన పంతొమ్మది ప్రాథమిక హక్కులను కల్పించాలి
# శాసన మండలిలో అల్పసంఖ్యాకవర్గాల వారికి కనీసం పదేళ్ళపాటు కొన్ని స్థానాలను కేటాయించాలి
# కార్యనిర్వాహక శాఖ, శాసనశాఖకు బాధ్యత వహించాలి

## మూలాలు

## ఇతర లంకెలు
వెబ్ ఆర్కైవ్ లో నెహ్రూ రిపోర్టు ప్రతి

వర్గం:భారత స్వాతంత్ర్యోద్యమం ఎడిటథాన్
వర్గం:భారతదేశం
వర్గం:భారత రాజ్యాంగ వ్యవస్థ
వర్గం:భారత రాజ్యాంగం